title: Smernica Rady 2004/106/ES zo 16. novembra 2004, ktorou sa menia a dopĺňajú smernice 77/799/EHS o vzájomnej pomoci príslušných orgánov členských štátov v oblasti priamych daní, niektorej spotrebnej dane a dane poistnej prémie a 92/12/EHS o všeobecných systémoch pre výrobky podliehajúce spotrebnej dani a o vlastníctve, pohybe a monitorovaní takýchto výrobkov

text:
               4.12.2004

               SK

               Úradný vestník Európskej únie

               L 359/30

      SMERNICA RADY 2004/106/ES
   zo 16. novembra 2004,
   ktorou sa menia a dopĺňajú smernice 77/799/EHS o vzájomnej pomoci príslušných orgánov členských štátov v oblasti priamych daní, niektorej spotrebnej dane a dane poistnej prémie a 92/12/EHS o všeobecných systémoch pre výrobky podliehajúce spotrebnej dani a o vlastníctve, pohybe a monitorovaní takýchto výrobkov
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, najmä na jej článok 93,
   so zreteľom na návrh Komisie,
   so zreteľom na stanovisko Európskeho parlamentu (1),
   so zreteľom na stanovisko Európskeho hospodárskeho a sociálneho výboru (2),
   keďže:

               (1)

               Je potrebná užšia spolupráca medzi daňovými úradmi Spoločenstva a medzi nimi a Komisiou založená na spoločných zásadách, aby sa účinne bojovalo proti podvodom v oblasti spotrebných daní.

               (2)

               Nariadenie Európskeho parlamentu a Rady (ES) č. 2073/2004 zo 16. novembra 2004 o správnej spolupráci v oblasti spotrebných daní/2004 (3) zahŕňa všetky ustanovenia navrhnuté na uľahčenie správnej spolupráce v oblasti spotrebných daní obsiahnuté v smerniciach 77/799/EHS (4) a 92/12/EHS (5) s výnimkou vzájomnej pomoci ustanovenej smernicou Rady 76/308/EHS z 15. marca 1976 o vzájomnej pomoci pri vymáhaní pohľadávok týkajúcich sa určitých poplatkov, odvodov, daní a ďalších opatrení (6).

               (3)

               Smernica Rady 2004/56/ES z 21. apríla 2004, ktorou sa mení a dopĺňa smernica 77/799/EHS (7), vyžaduje, aby členské štáty uviedli do účinnosti zákony, iné právne predpisy a správne opatrenia potrebné na dosiahnutie súladu s ňou do 1. januára 2005. Tieto ustanovenia sa uplatňujú v oblasti priamych daní, niektorých spotrebných daní a dane poistnej prémie. Keďže smernica 77/799/EHS sa neuplatňuje na spotrebné dane, podľa tejto smernice od 1. júla 2005 nie je vhodné, aby sa od členských štátov žiadalo prijatie ustanovení, ktoré sa v krátkom čase musia prestať uplatňovať. Preto je potrebné umožniť členským štátom neprijať ustanovenia potrebné na dosiahnutie súladu so smernicou 2004/56/ES týkajúce sa spotrebných daní bez toho, aby bola dotknutá povinnosť prijať takéto ustanovenia s ohľadom na ostatné dane, na ktoré sa uplatňuje smernica 77/799/EHS.

               (4)

               Smernice 77/799/EHS a 92/12/EHS by sa preto mali príslušne zmeniť a doplniť,

         PRIJALA TÚTO SMERNICU:
   Článok 1
   Smernica 77/799/EHS sa týmto mení a dopĺňa takto:

               1.

               Názov sa nahrádza takto:

               2.

               V článku 1 sa odsek 1 nahrádza takto:
               „1.   V súlade s ustanoveniami tejto smernice, príslušné orgány členských štátov si vymieňajú akékoľvek informácie, ktoré im môžu umožniť uskutočniť správne vymeranie dane z príjmu a kapitálu a akékoľvek informácie vzťahujúce sa na určenie dane poistnej prémie uvedenej v šiestej zarážke článku 3 smernice Rady 76/308/EHS z 15. marca 1976 o vzájomnej pomoci pri vymáhaní pohľadávok týkajúcich sa určitých poplatkov, odvodov, daní a ďalších opatrení (8).“

         Článok 2
   Smernica 92/12/EHS sa týmto mení a dopĺňa takto:

               1.

               Článok 15a sa vypúšťa.

               2.

               Článok 15b sa vypúšťa.

               3.

               Článok 19 ods. 6 sa vypúšťa.

         Článok 3
   Odkazy na smernicu 77/799/EHS vo vzťahu k spotrebným daniam sa chápu ako odkazy na nariadenie (ES) č. 2073/2004.
   Odkazy na smernicu 92/12/EHS vo vzťahu k správnej spolupráci v oblasti spotrebných daní sa chápu ako odkazy na nariadenie (ES) č. 2073/2004.
   Článok 4
   1.   Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou do 30. júna 2005. Bezodkladne o tom informujú Komisiu.
   Tieto ustanovenia uplatňujú od 1. júla 2005.
   Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   2.   Členské štáty oznámia Komisii znenie vnútroštátnych právnych predpisov, ktoré prijmú v oblasti pôsobnosti tejto smernice.
   3.   Odchylne od článku 2 smernice 2004/56/ES, členské štáty nie sú povinné prijať a uplatňovať ustanovenia potrebné na dosiahnutie súladu so smernicou 2004/56/ES vo vzťahu k spotrebným daniam.
   Článok 5
   Táto smernica nadobúda účinnosť v dvadsiaty deň nasledujúci po dni jej uverejnenia v Úradnom vestníku Európskej únie.
   Článok 6
   Táto smernica je adresovaná členským štátom.

      V Bruseli 16. novembra 2004

            Za Radu

            predseda

         G. ZALM

      (1)  Stanovisko doručené 1. apríla 2004 (zatiaľ nebolo uverejnené v úradnom vestníku).

      (2)  Stanovisko doručené 31. marca 2004 (zatiaľ nebolo uverejnené v úradnom vestníku).

      (3)  Pozri stranu 1 tohto úradného vestníka.

      (4)  Ú. v. ES L 336, 27.12.1977, s. 15. Smernica naposledy zmenená a doplnená smernicou 2004/56/ES (Ú. v. EÚ L 127, 29.4.2004, s. 70).

      (5)  Ú. v. ES L 76, 23.3.1992, s. 1. Smernica naposledy zmenená a doplnená nariadením (ES) č. 807/2003 (Ú. v. EÚ L 122, 16.5.2003, s. 36).

      (6)  Ú. v. ES L 73, 19.3.1976, s. 18. Smernica naposledy zmenená a doplnená aktom o pristúpení z roku 2003.

      (7)  ABl. L 127 vom 29.4.2004, S. 70.

      (8)  Ú. v. ES L 73, 19.3.1976, s. 18. Smernica naposledy zmenená a doplnená aktom o pristúpení z roku 2003.


title: Smernica Rady z 19. decembra 1984, o používaní vozidiel prenajatých bez vodičov na cestnú prepravu tovaru

text:
Dôležité právne oznámenie

|

31984L0647

Úradný vestník L 335 , 22/12/1984 S. 0072 - 0073 Fínske špeciálne vydanie: Kapitola 7 Zväzok 3 S. 0104  Španielske špeciálne vydanie: Kapitola 07 Zväzok 3 S. 0225  Švédske špeciálne vydanie: Kapitola 7 Zväzok 3 S. 0104  Portugalské špeciálne vydanie Kapitola 07 Zväzok 3 S. 0225

		Smernica Radyz 19. decembra 1984,o používaní vozidiel prenajatých bez vodičov na cestnú prepravu tovaru(84/647/EHS)RADA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva, najmä na jej článok 75,so zreteľom na návrh Komisie,so zreteľom na stanovisko Hospodárskeho a sociálneho výboru [1],so zreteľom na stanovisko Zhromaždenia [2],keďže z makroekonomického hľadiska umožňuje použitie prenajatých vozidiel za určitých okolností dosiahnuť optimálne umiestnenie zdrojov, vďaka obmedzeniu nehospodárneho využitia výrobných faktorov;keďže z mikroekonomického hľadiska prináša táto možnosť do organizácie dopravy prvok flexibility, a tým zvyšuje produktivitu príslušných podnikov;keďže prvá smernica Rady z 23. júla 1962 o vytvorení spoločných pravidiel pre určité druhy cestnej prepravy tovaru medzi členskými štátmi [3], naposledy zmenená a doplnená smernicou 82/50/EHS [4],musí byť zmenená a doplnená,PRIJALA TÚTO SMERNICU:Článok 1Na účely tejto smernice:- "vozidlo" znamená motorové vozidlo, príves, náves alebo jazdnú súpravu, ktoré sú určené výhradne na prepravu tovaru,- "prenajaté vozidlo" znamená každé vozidlo, ktoré je na základe zmluvy s podnikom, ktorý vozidlo poskytuje, za odplatu a na určenú dobu prenechané na užívanie podniku, ktorý vykonáva cestnú prepravu tovaru v prenájme alebo za úhradu alebo na vlastný účet.Článok 2Každý členský štát na svojom území umožní na prepravu medzi členskými štátmi používať vozidlá prenajaté podnikmi usadené na území iného členského štátu za predpokladu, že:1. vozidlo je registrované alebo uvedené do prevádzky v súlade s právnymi predpismi tohto iného členského štátu;2. zmluva sa vzťahuje výhradne na prenájom vozidla bez vodiča a nie je spojená so zmluvou uzavretou s tým istým podnikom, ktorej predmetom sú vodiči alebo sprievodné osoby;3. prenajaté vozidlo je počas celej doby platnosti nájomnej zmluvy k dispozícii výhradne podniku, ktorý toto vozidlo používa;4. prenajaté vozidlo riadia pracovníci podniku, ktorý vozidlo používa;5. splnenie vyššie uvedených podmienok sa preukazuje týmito dokumentmi, ktoré sa musia nachádzať vo vozidle:a) zmluva o prenájme alebo overený výpis z tejto zmluvy, ktorý musí obsahovať najmä meno prenajímateľa, meno nájomcu, dátum uzavretia zmluvy, dobu jej platnosti a identifikáciu vozidla;b) pokiaľ vodič nie je nájomcom vozidla, potom jeho pracovná zmluva alebo overený výpis z tejto zmluvy, obsahujúci najmä meno zamestnávateľa, meno zamestnanca, dátum uzavretia a dobu platnosti zmluvy, alebo výplatná páska z ostatného obdobia.Dokumenty uvedené v písmenách a) a b) môžu byť nahradené rovnocennými dokumentmi vydanými príslušnými orgánmi členského štátu.Článok 31. Členské štáty prijmú potrebné opatrenia, aby zabezpečili, že ich podniky môžu za rovnakých podmienok, aké platia pre vozidlá v ich vlastníctve, používať na cestnú prepravu tovaru prenajaté vozidlá registrované alebo uvedené do prevádzky v súlade s právnymi predpismi príslušných členských štátov, pokiaľ tieto podniky spĺňajú podmienky uvedené v článku 2.2. Členské štáty môžu vyňať prepravu na vlastný účet z ustanovení odseku 1.Článok 41. Touto smernicou nie sú dotknuté právne predpisy členského štátu, ktoré ustanovujú menej prísne podmienky na používanie prenajatých vozidiel, než sú podmienky uvedené v článkoch 2 a 3.2. Touto smernicou nie sú dotknuté právne predpisy členského štátu, ktoré určujú minimálnu dobu nájmu vozidiel svojimi podnikmi.Článok 5Bez toho, aby boli dotknuté ustanovenia článkov 2 a 3, nemá táto smernica vplyv na uplatňovanie právnych predpisov týkajúcich sa:- organizácie trhu cestnej prepravy tovaru vykonávanej v prenájme alebo za úhradu a na vlastný účet, najmä prístupu na trh a obmedzovania kvótami kapacity pozemných komunikácií,- cien a podmienok cestnej prepravy tovaru,- tvorby nájomného,- dovozu vozidiel,- podmienok upravujúcich prístup k činnosti alebo povolaniu prenajímateľa cestných vozidiel.Článok 6"d) vozidlá prepravujúce tovar musia byť vo vlastníctve podniku alebo ním musia byť kúpené na splátky alebo prenajaté, pričom v ostatnom prípade musia byť splnené podmienky smernice Rady 84/647/EHS o používaní vozidiel prenajatých bez vodičov na cestnú prepravu tovaru1. [5]."Článok 7Členské štáty prijmú opatrenia potrebné na dosiahnutie súladu s touto smernicou do 30. júna 1986. Bezodkladne o tom informujú Komisiu.Článok 8Najneskôr do 30. júna 1989 Rada preskúma článok 3 ods. 2 a článok 4 ods. 2 na základe správy Komisie, doplnenej prípadnými návrhmi.Článok 9Táto smernica je adresovaná členským štátom.V Bruseli 19. decembra 1984Za RadupredsedaJ. Bruton[1] Ú. v. ES C 10, 16.1.1984, s. 91.[2] Ú. v. ES C 35, 9.2.1984, s. 19.[3] Ú. v. ES 70, 6.8.1962, s. 2005/62.[4] Ú. v. ES L 27, 4.2.1982, s. 22.[5] Ú. v. ES L 335, 22.12.1984. s. 72.--------------------------------------------------


title: Smernica Rady 2006/69/ES z  24. júla 2006 , ktorou sa mení a dopĺňa smernica 77/388/EHS, pokiaľ ide o určité opatrenia na zjednodušenie postupu pri účtovaní dane z pridanej hodnoty a na pomoc v boji proti daňovým únikom alebo vyhýbaniu sa dani, a ktorou sa zrušujú určité rozhodnutia udeľujúce výnimky

text:
               12.8.2006

               SK

               Úradný vestník Európskej únie

               L 221/9

      SMERNICA RADY 2006/69/ES
   z 24. júla 2006,
   ktorou sa mení a dopĺňa smernica 77/388/EHS, pokiaľ ide o určité opatrenia na zjednodušenie postupu pri účtovaní dane z pridanej hodnoty a na pomoc v boji proti daňovým únikom alebo vyhýbaniu sa dani, a ktorou sa zrušujú určité rozhodnutia udeľujúce výnimky
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 93,
   so zreteľom na návrh Komisie,
   so zreteľom na stanovisko Európskeho parlamentu (1),
   so zreteľom na stanovisko Európskeho hospodárskeho a sociálneho výboru (2),
   keďže:

               (1)

               Na účely boja proti daňovým únikom alebo vyhýbaniu sa dani a s cieľom zjednodušiť postup účtovania dane z pridanej hodnoty Rada udelila jednotlivým členským štátom podľa článku 27 ods. 1 šiestej smernice Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu – spoločný systém dane z pridanej hodnoty: jednotný základ jej stanovenia za rôznych podmienok určité výnimky, ktoré sa vzťahujú na podobné problémy (3). Riešenie uvedených problémov by malo byť umožnené všetkým členským štátom prostredníctvom zahrnutia týchto výnimiek do uvedenej smernice. Tieto opatrenia by mali byť primerané a mali by sa obmedziť na boj proti príslušnému problému. Vzhľadom na rozdielne potreby členských štátov by sa zahrnutie výnimiek malo obmedziť na to, že na všetky členské štáty sa rozšíri možnosť podľa potreby prijať príslušné opatrenia.

               (2)

               Členské štáty by mali byť schopné zabezpečiť, aby sa opatrenia ustanovené v smernici 77/388/EHS, ktoré súvisia so zdaniteľnou osobou a prevodom podniku, ktorý pokračuje vo svojej činnosti, nezneužívali na daňové úniky a na vyhýbanie sa dani.

               (3)

               Členským štátom by malo byť za konkrétnych obmedzených okolností umožnené zasiahnuť, pokiaľ ide o hodnotu dodaní, poskytnutí a nadobudnutí, a zabezpečiť, aby využitím prepojených strán na účely získania daňových úľav nevznikla strata na dani.

               (4)

               Členské štáty by mali mať možnosť zahrnúť do základu dane transakcie zahŕňajúce spracovanie investičného zlata, ktoré poskytol zákazník, hodnotu tohto investičného zlata, ak zlato spracovaním stráca postavenie investičného zlata.

               (5)

               Malo by sa zdôrazniť, že určité služby s povahou investičného majetku sa môžu zahrnúť do režimu, ktorý umožňuje úpravu odpočítania dane pri investičnom majetku počas životnosti majetku podľa jeho skutočného použitia.

               (6)

               Členské štáty by mali mať v osobitných prípadoch možnosť označiť za osobu zodpovednú za platenie dane z pridanej hodnoty a účtovanie príjemcu dodávaného tovaru alebo poskytovaných služieb. Týmto by sa malo pomôcť členským štátom pri zjednodušení predpisov a v boji proti daňovým únikom a vyhýbaniu sa dani v určených sektoroch a pri určitých typoch transakcií.

               (7)

               Smernica 77/388/EHS by sa preto mala zodpovedajúcim spôsobom zmeniť a doplniť.

               (8)

               Členské štáty by preto nemali mať možnosť naďalej využívať výnimky, ktoré im boli individuálne udelené určitými rozhodnutiami Rady prijatými podľa článku 27 ods. 1 smernice 77/388/EHS a na ktoré sa vzťahujú ustanovenia tejto smernice. Dotknuté rozhodnutia by sa preto mali výslovne zrušiť. Táto smernica sa nedotýka opatrení uplatňovaných členskými štátmi podľa článku 27 ods. 5 smernice 77/388/EHS ani výnimiek udelených podľa článku 27 ods. 1 uvedenej smernice, ktoré sa touto smernicou nezrušujú.

               (9)

               Uplatňovanie niektorých ustanovení tejto smernice by malo byť nepovinné a tieto ustanovenia by mali ponechávať členským štátom určitú slobodu rozhodovania. Malo by sa ustanoviť, že ak je to potrebné z dôvodu transparentnosti, členské štáty musia oznámiť ostatným členským štátom prostredníctvom Poradného výboru pre daň z pridanej hodnoty, zriadeného článkom 29 smernice 77/388/EHS, vnútroštátne právne predpisy, ktoré prijali v súlade s uvedenými ustanoveniami. Takéto oznámenie by nemalo byť potrebné, pokiaľ ide o vnútroštátne opatrenia prijaté v súlade s rozhodnutím, ktoré sa touto smernicou zrušuje alebo ktorého účinnosť sa končí v deň nadobudnutia účinnosti tejto smernice, ale ktoré členský štát naďalej uplatňuje v súlade s ustanoveniami tejto smernice,

         PRIJALA TÚTO SMERNICU:
   Článok 1
   Smernica 77/388/EHS sa mení a dopĺňa takto:

               1.

               V článku 4 ods. 4 sa dopĺňa tento pododsek:
               „Členský štát, ktorý využíva možnosť ustanovenú v druhom pododseku, môže prijať všetky opatrenia potrebné na zabránenie tomu, aby uplatňovaním tohto ustanovenia mohlo dochádzať k daňovým únikom alebo vyhýbaniu sa dani.“

               2.

               V článku 5 ods. 8 sa druhá veta nahrádza takto:
               „Ak je to vhodné, členské štáty môžu prijať opatrenia potrebné na predchádzanie narušeniu hospodárskej súťaže v prípadoch, ak príjemca nie je v plnom rozsahu povinný platiť daň. Môžu tiež prijať všetky opatrenia potrebné na zabránenie tomu, aby uplatňovaním tohto ustanovenia mohlo dochádzať k daňovým únikom alebo vyhýbaniu sa dani.“

               3.

               Článok 11 bod A sa mení a dopĺňa takto:

                           a)

                           V odseku 1 písm. d) sa druhý pododsek vypúšťa.

                           b)

                           Vkladajú sa tieto odseky 5, 6 a 7:
                           „5.   Členské štáty majú možnosť zahrnúť do základu dane pri dodaní tovaru a poskytnutí služieb hodnotu investičného zlata oslobodeného od dane v zmysle článku 26b, ktoré poskytol zákazník na spracovanie a ktoré v dôsledku toho stratí postavenie investičného zlata oslobodeného od DPH pri dodaní tohto tovaru a poskytnutí týchto služieb. Hodnota, ktorá sa použije, je hodnota investičného zlata na voľnom trhu v čase dodania tohto tovaru alebo poskytnutia týchto služieb.
                           6.   S cieľom zabrániť daňovým únikom alebo vyhýbaniu sa dani členské štáty môžu prijať opatrenia na zabezpečenie toho, aby základom dane pri dodaní tovaru alebo poskytnutí služieb bola hodnota na voľnom trhu. Táto možnosť sa uplatní len na dodania tovaru alebo poskytovanie služieb, ktorých súčasťou sú rodinné alebo iné úzke osobné prepojenia, riadiace, vlastnícke, členské, finančné alebo právne prepojenia, ako sú definované daným členským štátom. Na tieto účely môžu právne prepojenia zahŕňať vzťah medzi zamestnávateľom a zamestnancom alebo rodinou zamestnanca, alebo akýmikoľvek inými osobami s úzkymi väzbami na zamestnanca.
                           Možnosť uvedená v prvom pododseku sa môže uplatňovať len v týchto prípadoch:

                                       a)

                                       ak je úhrada nižšia ako trhová hodnota na voľnom trhu a príjemca dodania alebo poskytnutia nemá plné právo na odpočítanie dane podľa článku 17;

                                       b)

                                       ak je úhrada nižšia ako trhová hodnota na voľnom trhu a dodávateľ alebo poskytovateľ nemá plné právo na odpočítanie dane podľa článku 17 a dodanie alebo poskytnutie podlieha oslobodeniu od dane podľa článku 13 alebo článku 28 ods. 3 písm. b);

                                       c)

                                       ak je úhrada vyššia ako trhová hodnota na voľnom trhu a dodávateľ alebo poskytovateľ nemá plné právo na odpočítanie dane podľa článku 17.

                                 Členské štáty môžu obmedziť kategórie dodávateľov, poskytovateľov alebo príjemcov, na ktoré sa vzťahujú opatrenia uvedené v prvom a druhom pododseku.
                           Členské štáty oznámia výboru zriadenému podľa článku 29 všetky nové vnútroštátne opatrenia, ktoré prijali v súlade s ustanoveniami tohto odseku.
                           7.   Na účely tejto smernice ‚,trhovou hodnotou na voľnom trhu’ je celá suma, ktorú by mal na účely zaobstarania príslušného tovaru alebo služby odberateľ zaplatiť na rovnakom obchodnom stupni, na ktorom sa dodanie tovaru alebo poskytnutie služieb uskutočňuje, v danom čase a za podmienok spravodlivej hospodárskej súťaže nezávislému dodávateľovi alebo poskytovateľovi na území členského štátu, v ktorom je dodanie alebo poskytnutie predmetom dane.
                           Ak nemožno zistiť porovnateľné dodanie tovaru alebo poskytnutie služieb, ‚trhovou hodnotou na voľnom trhu’ je, pokiaľ ide o tovar, suma, ktorá nie je nižšia ako kúpna cena daného tovaru alebo podobného tovaru, alebo v prípade, že kúpna cena neexistuje, výrobná cena určená v čase dodania; pokiaľ ide o služby, ‚hodnota na voľnom trhu’ nesmie byť nižšia ako celková výška nákladov, ktoré vznikli zdaniteľnej osobe v súvislosti s poskytnutím týchto služieb.“

               4.

               Článok 17 ods. 4 v znení ustanovenom v článku 28f ods. 1 sa mení a dopĺňa takto:

                           a)

                           v písmene a) druhého pododseku sa slová „článku 21 ods. 1 písm. a) a písm. c)“ nahrádzajú slovami „článku 21 ods. 1 písm. a), ods. 1 písm. c) alebo ods. 1 písm. f), alebo článku 21 ods. 2 písm. c)“;

                           b)

                           v písmene b) druhého pododseku sa slová „článku 21 ods. 1 písm. a)“ nahrádzajú slovami „článku 21 ods. 1 písm. a) alebo ods. 1 písm. f), alebo článku 21 ods. 2 písm. c)“.

               5.

               V článku 18 ods. 1 písm. d) v znení ustanovenom v článku 28f ods. 2 sa slová „článku 21 ods. 1“ nahrádzajú slovami „článku 21 ods. 1 alebo článku 21 ods. 2 písm. c)“.

               6.

               V článku 20 ods. 4 sa dopĺňa nový pododsek, ktorý znie:
               „Členské štáty môžu taktiež uplatňovať odseky 2 a 3 na služby, ktoré majú vlastnosti podobné vlastnostiam pripisovaným investičnému majetku.“

               7.

               V článku 21 ods. 2 v znení ustanovenom v článku 28g sa dopĺňa toto písmeno:

                           „c)

                           Pri dodávaní tovaru alebo poskytovaní služieb uvedených nižšie členské štáty môžu ustanoviť, že osobou povinnou platiť daň je zdaniteľná osoba, ktorej bol dodaný tento tovar alebo poskytnuté tieto služby:

                                       i)

                                       poskytovanie stavebných prác vrátane opravárskych, čistiacich, údržbárskych, prestavbových a demolačných služieb týkajúcich sa nehnuteľného majetku, ako aj dodanie stavebných prác považovaných za dodanie tovaru podľa článku 5 ods. 5;

                                       ii)

                                       poskytovanie pracovníkov vykonávajúcich činnosti uvedené v bode i);

                                       iii)

                                       dodanie nehnuteľného majetku v zmysle článku 13 bodu B písm. g) a h), ak si dodávateľ zvolil zdanenie dodania podľa bodu C písm. b) uvedeného článku;

                                       iv)

                                       dodanie použitého materiálu, použitého materiálu nevhodného na opätovné použitie v rovnakom stave, šrotu, priemyselného a nepriemyselného odpadu, recyklovateľného odpadu, čiastočne spracovaného odpadu a určitých tovarov a služieb, ako je uvedené v prílohe M;

                                       v)

                                       dodanie tovaru, ktorý slúži ako záruka jednej zdaniteľnej osoby inej zdaniteľnej osobe pri realizácii tejto záruky;

                                       vi)

                                       dodanie tovaru, ktoré nasleduje po postúpení výhrady práva vlastníctva na nadobúdateľa a výkone tohto práva nadobúdateľom;

                                       vii)

                                       dodanie nehnuteľného majetku, ktorý bol predaný dlžníkom uznaným súdom v konaní o nútenom predaji.

                                 Na účely tohto písmena členské štáty môžu ustanoviť, aby sa zdaniteľná osoba, ktorá vykonáva aj činnosti alebo transakcie, ktoré sa nepovažujú za zdaniteľné dodanie tovaru alebo poskytovanie služieb v súlade s článkom 2, považovala za zdaniteľnú osobu v súvislosti s dodaniami tovaru a poskytnutiami služieb, ktoré sú jej určené, ako je uvedené v prvom pododseku. Nezdaniteľný subjekt, ktorý sa spravuje verejným právom, sa môže považovať za zdaniteľnú osobu v súvislosti s dodaniami tovaru a poskytnutiami služieb, ktoré sú mu určené, ako je uvedené v bodoch v), vi) a vii).
                           Členské štáty môžu na účely tohto písmena spresniť dotknuté dodania tovaru a poskytovania služieb a kategórie dodávateľov, poskytovateľov alebo príjemcov, na ktoré sa tieto opatrenia môžu vzťahovať. Taktiež môžu obmedziť uplatňovanie tohto opatrenia na niektoré dodania tovaru a poskytovania služieb uvedené v prílohe M.
                           Členské štáty oznámia výboru zriadenému podľa článku 29 všetky nové vnútroštátne opatrenia, ktoré prijali v súlade s ustanoveniami tohto písmena.“

               8.

               Dopĺňa sa príloha M uvedená v prílohe I k tejto smernici.

         Článok 2
   Všetky rozhodnutia uvedené v prílohe II k tejto smernice sa zrušujú s účinnosťou od 1. januára 2008.
   Článok 3
   Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou.
   Najneskôr od 1. januára 2008 uplatňujú ustanovenia potrebné na dosiahnutie súladu s článkom 1 ods. 3 písm. b), pokiaľ ide o nový článok 11 bod A ods. 7 smernice 77/388/EHS, a s článkom 1 ods. 4, pokiaľ ide o odkaz v článku 17 ods. 4 písm. a) a b) smernice 77/388/EHS v znení uvedenom v článku 28f ods. 1 na článok 21 ods. 1 písm. f) uvedenej smernice.
   Ak členské štáty prijmú ustanovenia podľa tejto smernice, bezodkladne informujú Komisiu o znení prijatých ustanovení, ktoré obsahujú odkaz na túto smernic, alebo takýto odkaz uvedú pri ich úradnom uverejnení. Podrobnosti o odkaze upravia členské štáty.
   Článok 4
   Táto smernica nadobúda účinnosť dňom nasledujúcim po jej uverejnení v Úradnom vestníku Európskej únie.
   Článok 5
   Táto smernica je určená členským štátom.

      V Bruseli 24. júla 2006

            Za Radu

            predseda

         K. RAJAMÄKI

      (1)  Stanovisko zo 6. júla 2006 (zatiaľ neuverejnené v úradnom vestníku).

      (2)  Ú. v. EÚ C 65, 17.3.2006, s. 103.

      (3)  Ú. v. ES L 145, 13.6.1977, s. 1. Smernica naposledy zmenená a doplnená smernicou 2006/18/ES (Ú. v. EÚ L 51, 22.2.2006, s. 12).

      PRÍLOHA I

            „PRÍLOHA M
            Zoznam dodaní tovaru a služieb, ako sa uvádza v článku 21 ods. 2 písm. c) bode iv)

                        a)

                        dodanie železného a neželezného odpadu, šrotu a použitých materiálov vrátane polotovarov pochádzajúcich zo spracovania, výroby alebo tavenia železných a neželezných kovov a ich zliatin;

                        b)

                        dodanie železných a neželezných čiastočne spracovaných výrobkov a určitých súvisiacich spracovateľských služieb;

                        c)

                        dodanie zvyškov a iných recyklovateľných materiálov pozostávajúcich zo železných a neželezných kovov, ich zliatin, trosiek, popola, okovín a priemyselných zvyškov obsahujúcich kovy alebo ich zliatiny a poskytovanie triediacich, fragmentačných a lisovacích služieb pre tieto výrobky;

                        d)

                        dodanie železného a neželezného odpadu a určitých s ním súvisiacich spracovateľských služieb, ako aj zlomkového železa, šrotu, odpadu a použitého a recyklovateľného materiálu pozostávajúceho z črepov, skla, papiera, kartónu a dosiek, handier, kostí, kože, koženky, pergamenu, surových koží a kožiek, šliach, motúzov, šnúr, povrazov, lán, gumy a plastu;

                        e)

                        dodanie materiálov uvedených v tejto prílohe po spracovaní formou čistenia, leštenia, triedenia, rezania, fragmentácie, lisovania alebo odlievania do ingotov;

                        f)

                        dodanie šrotu a odpadu zo spracovania základných materiálov.“

      PRÍLOHA II
      Zoznam rozhodnutí podľa článku 27 smernice 77/388/EHS, ktoré sa touto smernicou zrušujú

                  Rozhodnutie Rady, ktoré sa považuje za prijaté 15. apríla 1984 a ktorým sa Spojenému kráľovstvu povoľuje zaviesť opatrenie odchyľujúce sa od šiestej smernice s cieľom vyhnúť sa prostredníctvom vytvorenia osobitného systému účtovania dane určitým daňovým podvodom alebo daňovým únikom v súvislosti s dodaniami zlata, zlatých mincí a odpadu zo zlata medzi zdaniteľnými osobami (1).

                  Rozhodnutie Rady, ktoré sa považuje za prijaté 11. apríla 1987 a ktorým sa Spojenému kráľovstvu povoľuje uplatňovať opatrenie odchyľujúce sa od článku 11 smernice 77/388/EHS (2).

                  Rozhodnutie Rady 88/498/EHS (3), ktorým sa Holandskému kráľovstvu povoľuje uplatňovať opatrenie odchyľujúce sa od článku 21 ods. 1 písm. a) smernice 77/388/EHS.

                  Rozhodnutie Rady, ktoré sa považuje za prijaté 18. februára 1997 podľa postupu obsiahnutého v článku 27 ods. 4 smernice 77/388/EHS v jej znení zo 17. mája 1977, ktorým sa Francúzskej republike povoľuje uplatňovať opatrenie odchyľujúce sa od článkov 2 a 10 smernice 77/388/EHS. Toto rozhodnutie nasledovalo po oznámení o žiadosti, ktoré bolo členským štátom adresované 18. decembra 1996.

                  Rozhodnutie Rady 98/23/EHS (4), ktorým sa Spojenému kráľovstvu povoľuje predĺžiť uplatňovanie opatrenia odchyľujúceho sa od článku 28e ods. 1 smernice 77/388/EHS.

                  Rozhodnutie Rady 2002/439/ES (5), ktorým sa Nemecku povoľuje uplatňovať opatrenie odchyľujúce sa od článku 21 smernice 77/388/EHS.

                  Rozhodnutie Rady 2002/880/ES (6), ktorým sa Rakúsku povoľuje uplatňovať opatrenie odchyľujúce sa od článku 21 smernice 77/388/EHS.

                  Rozhodnutie Rady 2004/290/ES (7), ktorým sa Nemecku povoľuje uplatňovať opatrenie odchyľujúce sa od článku 21 smernice 77/388/EHS.

                  Rozhodnutie Rady 2004/736/ES (8), ktorým sa povoľuje Spojenému kráľovstvu zavedenie osobitného opatrenia odlišne od článku 11 smernice 77/388/EHS.

                  Rozhodnutie Rady 2004/758/ES (9) povoľujúce Rakúsku uplatňovať opatrenie, ktoré sa odchyľuje od článku 21 smernice 77/388/EHS.

         (1)  Ú. v. ES L 264, 5.10.1984, s. 27.

         (2)  Ú. v. ES L 132, 21.5.1987, s. 22.

         (3)  Ú. v. ES L 269, 29.9.1988, s. 54.

         (4)  Ú. v. ES L 8, 14.1.1998, s. 24. Smernica naposledy zmenená a doplnená rozhodnutím 2003/909/ES (Ú. v. EÚ L 342, 30.12.2003, s. 49).

         (5)  Ú. v. ES L 151, 11.6.2002, s. 12.

         (6)  Ú. v. ES L 306, 8.11.2002, s. 24.

         (7)  Ú. v. EÚ L 94, 31.3.2004, s. 59.

         (8)  Ú. v. EÚ L 325, 28.10.2004, s. 58.

         (9)  Ú. v. EÚ L 336, 12.11.2004, s. 38.


title: Smernica Rady z 8. júna 1989 o prevencii znečistenia ovzdušia z nových spaľovní komunálnych odpadov

text:
Dôležité právne oznámenie

|

31989L0369

Úradný vestník L 163 , 14/06/1989 S. 0032 - 0036 Fínske špeciálne vydanie: Kapitola 15 Zväzok 9 S. 0061  Švédske špeciálne vydanie: Kapitola 15 Zväzok 9 S. 0061

		Smernica Radyz 8. júna 1989o prevencii znečistenia ovzdušia z nových spaľovní komunálnych odpadov(89/369/EHS)RADA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva, najmä na jej článok 130s,so zreteľom na návrh Komisie [1],so zreteľom na stanovisko Európskeho parlamentu [2],so zreteľom na stanovisko Hospodárskeho a sociálneho výboru [3],keďže akčné programy Európskeho spoločenstva z rokov 1973 [4], 1977 [5], 1983 [6] a 1987 [7] pre životné prostredie zdôrazňujú význam ochrany a zníženia znečistenia ovzdušia;keďže režolúcia Rady z 19. októbra 1987 [8] o akčnom programe pre životné prostredie na obdobie rokov 1987 — 1992 stanovuje, že pre právne predpisy spoločenstva je dôležité sústrediť sa, okrem iného, na realizáciu vyhovujúcich noriem s cieľom zabezpečenia vysokej úrovne verejného zdravia a ochrany životného prostredia;keďže smernica Rady 75/442/EHS z 15. júla 1975 o odpadoch [9] stanovuje, že odpady sa musia zneškodňovať bez ohrozenia ľudského zdravia a bez znečisťovania životného prostredia; keďže tá istá smernica na ten účel stanovuje, že akékoľvek zariadenie alebo podnik nakladajúci s odpadom musí mať povolenie príslušných orgánov, uvádzajúc, okrem iného, prijaté bezpečnostné opatrenia, ktoré sa majú uskutočniť;keďže smernica Rady 84/360/EHS z 28. júna 1984 o boji proti znečisťovaniu ovzdušia pochádzajúceho z priemyselných zariadení [10] ustanovuje, že na uvedenie do činnosti nových priemyselných zariadení, a najmä spaľovní odpadov sa vopred vyža duje predbežné povolenie; keďže toto povolenie sa môže vydať len vtedy, ak boli prijaté všetky preventívne opatrenia proti znečisťovaniu ovzdušia vrátane použitia najlepších dostupných technológií, ak tie nespôsobujú rozsiahle náklady;keďže vyššie uvedená smernica 84/360/EHS stanovuje, že Rada, konajúca jednomyseľne na návrh Komisie, určí, ak je to nevyhnutné, emisné limitné hodnoty na základe najlepších dostupných technológií nespôsobujúcich rozsiahle náklady a na základe vhodných meracích techník a metód;keďže spaľovaním komunálneho odpadu vznikajú emisie látok, ktoré môžu spôsobiť znečisťovanie ovzdušia a poškodenie ľudského zdravia a životného prostredia; keďže v niektorých prípadoch toto znečisťovanie môže mať cezhraničné následky;keďže sú osvedčené techniky na zníženie emisií určitých znečisťujúcich látok zo spaľovní komunálneho odpadu; keďže tie sa môžu rozumne a ekonomicky používať v nových spaľovniach; keďže tie poskytujú prostriedky na dosiahnutie koncentrácií znečisťujúcich látok v spaľovaných plynoch, ktoré neprekračujú určité limitné hodnoty;keďže limitné hodnoty pre dioxíny a furány budú v spoločenstve čo najskôr ustanovené;keďže každý členské štát má zákony, iné právne predpisy a správne opatrenia týkajúce sa boja proti znečisteniu ovzdušia zo stacionárnych zariadení; keďže niektoré členské štáty majú špecifické predpisy pre spaľovne komunálneho odpadu;keďže stanovením emisných limitných hodnôt a iných požiadaviek na prevenciu znečisťovania ovzdušia spoločenstvo napomáha zvýšiť účinnosť opatrení prijatých členskými štátmi v boji proti znečisťovaniu ovzdušia zo spaľovní komunálnych odpadov;keďže s cieľom zabezpečenia efektívnej ochrany životného prostredia budú stanovené požiadavky a podmienky na povolenie prevádzky akýchkoľvek nových spaľovní komunálnych odpadov; keďže tieto požiadavky musia obsahovať záväzky na dodržanie emisných limitných hodnôt pre určité znečisťujúce látky a vhodné podmienky spaľovania, berúc do úvahy technický charakter zariadení a podmienky prevádzkovania;keďže na vhodný spôsob merania a kontroly v spaľovacích zariadeniach sa musia prijať opatrenia; keďže verejnosť musí byť informovaná o platných podmienkach a o dosiahnutých výsledkoch;keďže rovnako ako zavedenie emisných limitných hodnôt v spoločenstve je dôležité podporovať vývoj a šírenie vedomostí o použití čistých technológií ako súčasť úsilia preventívneho boja proti znečisťovaniu životného prostredia, najmä v oblasti zneškodňovania odpadov;keďže v súlade s článkom 130t zmluvy prijatie takýchto opatrení nebráni ktorémukoľvek členskému štátu spoločenstva prijať alebo uviesť prísnejšie opatrenia na ochranu životného prostredia, ktoré sú v súlade so zmluvou,PRIJALA TÚTO SMERNICU:Článok 1Na účely tejto smernice:1. "Znečisťovanie ovzdušia" znamená priame alebo nepriame vypúšťanie látok alebo energie človekom do ovzdušia, dôsledkom čoho škodlivé účinky môžu ohroziť ľudské zdravie, poškodiť živé zdroje a ekosystémy a hmotné statky alebo poškodením a narušením prostredia zabraňujú inému prirodzenému využívaniu životného prostredia.2. "Emisná limitná hodnota" znamená koncentráciu a/alebo hmotnosť znečisťujúcich látok v emisiách zo zariadení počas určeného obdobia, ktorá sa nemá prekročiť.3. "Komunálny odpad" znamená odpad z domácností, ako aj odpad z kancelárií, komerčný alebo iné odpady, ktoré sú vlastnosťou alebo podstatou podobné odpadu z domácností.4. "Spaľovňa komunálneho odpadu" znamená akékoľvek technické zariadenie používané na spracúvanie komunálneho odpadu spaľovaním, s využitím alebo bez využitia tepla vytvoreného spaľovaním, s výnimkou zariadení určených špeciálne na spaľovanie kanalizačných kalov, chemických, toxických a nebezpečných odpadov, medicínskeho odpadu z nemocníc alebo iných typov špeciálnych odpadov, na zemi alebo v mori, aj keď tieto zariadenia môžu spaľovať komunálny odpad.Táto definícia zahŕňa zariadenie ako celok vrátane spaľovne, jeho odpadu, zásobovacieho systému palivom a vzduchom a zariadenia a systém na kontrolovanie spaľovacích procesov a nepretržitého zaznamenávania a monitorovania spaľovacích podmienok.5. "Nová komunálna spaľovňa odpadov" znamená spaľovňu komunálneho odpadu, ktorej uvedenie do prevádzky je povolené od dátumu uvedeného v článku 12 odseku 1.6. "Nominálna kapacita spaľovní" znamená súčet spaľovacích kapacít pecí, ktoré tvoria spaľovacie zariadenia, špecifikované výrobcom a potvrdené prevádzkovateľom, hlavne berúc do úvahy kalorickú hodnotu odpadu, vyjadrenú ako množstvo odpadu spáleného za hodinu.Článok 2Bez toho, aby bol dotknutý článok 4 smernice 84/360/EHS, členské štáty prijmú nevyhnutné opatrenia na zabezpečenie podmienok stanovených v článku 3 až 10 tejto smernice pripojením k predbežnému súhlasu, ktorý sa požaduje na prevádzkovanie všetkých nových spaľovní komunálneho odpadu v zmysle článku 3 smernice 84/360/EHS a článku 8 smernice 75/442/EHS.Článok 31. Pre nové spaľovne komunálneho odpadu platia uvedené emisné limitné hodnoty štandardizované na nasledujúce podmienky: teplota 273 K, tlak 101,3 kPa, 11 % kyslíka alebo 9 % CO2, suchý plyn.Emisné limitné hodnoty v mg/Nm3 ako funkcia nominálnej kapacity spaľovneZnečisťovateľ | menej ako 1 tona/h | 1 tona/h alebo viac, ale menej ako 3 tony/h | 3 tony/h alebo viac |celkový prach | 200 | 100 | 30 |ťažké kovy | | | |— Pb + Cr + Cu + Mn | — | 5 | 5 |— Ni + As | — | 1 | 1 |— Cd a Hg | — | 0,2 | 0,2 |kyselina chlorovodíková (HCl) | 250 | 100 | 50 |fluorovodík (HF) | — | 4 | 2 |oxid siričitý (SO2) | — | 300 | 300 |2. Na zariadenia s kapacitou menšou ako jedna tona/h sa emisná limitná hodnota môže vzťahovať na úroveň kyslíka na 17 %. V tomto prípade hodnoty koncentrácie nesmú presahovať hodnotu uvedenú v odseku 1 a delenú 2,5.3. Ak to vyžadujú miestne podmienky, odchylne od odseku 1, príslušné orgány členských štátov môžu udeliť povolenie pre zariadenia s nominálnou kapacitou menšou ako jedna tona/h a za podmienok, že sú splnené všetky ustanovenia smernice 84/360/EHS a je dodržaná limitná hodnota 500 mg/Nm3 celkového množstva tuhých znečisťujúcich látok. Príslušné členské štáty informujú Komisiu o týchto prípadoch, ktoré budú predmetom ich vzájomnej konzultácie. Komisia o tom informuje ostatné členské štáty.4. Príslušné orgány, ak to považujú za potrebné, stanovia emisné limitné hodnoty iných znečisťujúcich látok, ako sú uvedené v odseku 1, vzhľadom na zloženie odpadu, ktorý má byť spálený, a charakter spaľovacieho zariadenia. S cieľom stanovenia týchto emisných limitných hodnôt orgány zohľadnia prípadné škodlivé účinky znečisťujúcich látok na ľudské zdravie a životné prostredie a najlepšie dostupné technológie, ktoré nespôsobujú prílišné zvyšovanie nákladov. Pokiaľ spoločenstvo neprijme smernicu o týchto špecifických otázkach, príslušné orgány môžu stanoviť emisné limitné hodnoty najmä pre dioxíny a furány.Článok 41. Všetky nové spaľovne komunálneho odpadu musia byť projektované, vybavené a prevádzkované tak, aby plyny vznikajúce pri spaľovaní odpadu dosiahli aj pri najmenej priaznivých podmienkach po poslednom prísune spaľovacieho vzduchu, ktorý je kontrolovaný a homogénny, aspoň počas dvoch sekúnd pri obsahu najmenej 6 % kyslíka teplotu najmenej 850 oC.2. Všetky nové spaľovne komunálneho odpadu musia počas činnosti dodržiavať nasledujúce podmienky:a) koncentrácia oxidu uhoľnatého (CO) v spálených plynoch nesmie presahovať 100 mg/Nm3;b) koncentrácia organických zlúčenín (vyjadrená ako celkový uhlík) v spálených plynoch nesmie presahovať 20 mg/Nm3.Limity stanovené vyššie v písm. a) a b) budú štandardizované na nasledujúce podmienky: teplota 273 K, tlak 101,3 kPa, 11 % kyslíka alebo 9 % CO2, suchý plyn.3. Podmienky odlišné od tých, ktoré sú uvedené v odseku 1, môžu byť povolené, ak sa v spaľovacích peciach používa primeraná technika alebo vybavenie na spracúvanie spálených plynov, a za predpokladu, že príslušné orgány sa presvedčia, že použitím týchto techník hodnoty emisií polychlórovaných dibenzodioxínov (PCDD) a polychlórovaných dibenzofuránov (PCDF) sú porovnateľné alebo nižšie ako tie, ktoré boli získané za technických podmienok stanovených v odseku 1.Rozhodnutia prijaté na základe opatrení tohto odseku a výsledky vykonanej kontroly predložia Komisii príslušné orgány určené členskými štátmi na tento účel.4. Všetky nové spaľovne komunálneho odpadu musia byť projektované, vybavené a prevádzkované takým spôsobom, aby zabránili úniku emisií do ovzdušia, ktoré by spôsobili značné zvýšenie pozemného znečistenia ovzdušia; najmä aby sa odpadové plyny vypúšťali kontrolovaným spôsobom prostredníctvom komína.Príslušné orgány zaručia, že výška komínov sa vypočíta tak, aby bolo chránené ľudské zdravie a životné prostredie.Článok 51. Teploty a obsah kyslíka uvedené v článku 4 sú minimálne hodnoty, ktoré sa musia počas prevádzky vždy dodržať.2. Koncentrácia oxidu uhoľnatého (CO) uvedená v článku 4 ods. 2 písm. a) je limitná hodnota pre hodinový priemer pre všetky zariadenia. Navyše, v prípadoch zariadení s nominálnou kapacitou 1 tona/h alebo viac najmenej 90 % všetkých uskutočnených meraní v ktoromkoľvek 24-hodinovom období musí byť pod 150 mg/Nm3. Tieto priemery sa vypočítajú len so zohľadnením času, v ktorom je zariadenia práve v prevádzke, vrátane nábehu a odstavenia.3. V prípade iných látok nepretržite monitorovaných podľa článku 6:a) žiadny z pohyblivých sedemdňových priemerov hodnôt koncentrácie nameraných pre tieto látky nesmie prekročiť zodpovedajúcu limitnú hodnotu;b) žiadny z denných priemerov hodnôt koncentrácie nameraných pre tieto látky nesmie prekročiť zodpovedajúcu limitnú hodnotu o viac ako 30 %.S cieľom výpočtu horeuvedených priemerných hodnôt sa budú brať do úvahy len obdobia, v ktorých sú zariadenia v prevádzke, vrátane nábehu a odstavenia.4. Ak sa požadujú len diskontinuálne merania, tak emisné limitné hodnoty sa budú považovať za dodržané, ak výsledky každej zo série meraní, definovaných a určených podľa pravidiel stanovených príslušnými orgánmi podľa článku 6 ods. 3, 4 a 5, neprekročia emisné limitné hodnoty.Článok 61. V nových spaľovniach komunálneho odpadu sa vykonajú nasledujúce merania:a) koncentrácia určitých látok v spálených plynoch:i) koncentrácia celkového prachu, CO, kyslíka a HCl sa bude pravidelne merať a zaznamenávať v prípadoch zariadení s nominálnou kapacitou rovnou alebo vyššou ako 1 tona/h;ii) pravidelne sa bude merať nasledujúce:- koncentrácia ťažkých kovov uvedených v článku 3 ods. 1, HF a SO2 v prípade zariadení s nominálnou kapacitou rovnou alebo vyššou ako 1 tona/h,- koncentrácia celkového prachu, CO, kyslíka a HCl v prípadoch zariadení s nominálnou kapacitou menšou ako 1 tona/h,- koncentrácia organických zlúčenín (vyjadrená ako celkový uhlík) vo všeobecnosti;b) prevádzkové ukazovatele:i) teploty plynov v oblastiach, kde podmienky zavedené článkom 4 ods. 1 sú splnené a obsah vodnej pary v spálených plynoch sa bude nepretržite merať a zaznamenávať. Nepretržité meranie obsahu vodnej pary nebude potrebné za predpokladu, že spálený plyn je sušený pred analyzovaním emisií;ii) usádzací čas spálených plynov pri minimálnej teplote 850oC, uvedený v článku 4 ods. 1, musí byť predmetom príslušných overovaní aspoň raz, keď je spaľovňa prvýkrát spustená do prevádzky, a za predpokladaných najmenej priaznivých prevádzkových podmienok.2. Výsledky meraní uvedených v odseku 1 budú štandardizované na nasledujúce podmienky:— teplota 273 K, tlak 101,3 kPa, 11 % kyslíka alebo 9 % CO2, suchý plyn.Ak sa uplatňuje článok 3 ods. 2, tak môžu byť štandardizované na nasledujúce podmienky:— teplota 273 K, tlak 101,3 kPa, 17 % kyslíka, suchý plyn.3. Všetky výsledky meraní budú zaznamenané, spracované a prezentované takým spôsobom, aby príslušné orgány mohli overiť súlad so stanovenými podmienkami podľa postupov, o ktorých rozhodli tieto orgány.4. Postupy odberu vzoriek a metódy merania použité na splnenie záväzkov uvedených v odseku 1 a umiestnenie miest odberu vzoriek alebo meracích miest si budú vyžadovať prednostné schválenie príslušných orgánov.5. Príslušné orgány stanovia pre periodické merania vhodné meracie programy tak, aby výsledky boli reprezentatívne pre bežnú úroveň emisií dotknutých látok.Dosiahnuté výsledky musia byť vhodné na overenie, že sa uplatniteľné limitné hodnoty dodržali.Článok 7Všetky nové spaľovne komunálneho odpadu budú vybavené prídavnými horákmi. Tieto horáky sa musia automaticky zapínať, keď teplota spáleného plynu klesne pod 850oC. Môžu sa tiež používať počas nábehu a odstavenia, aby sa vyššie uvedené teplotné minimum udržiavalo v každom čase v priebehu týchto činností a tak dlho, pokiaľ je odpad v spaľovacej komore.Článok 81. Ak merania ukazujú, že emisné limitné hodnoty stanovené touto smernicou boli prekročené, musí byť príslušný orgán čo najskôr informovaný. Musí zabezpečiť, aby zariadenia, ktoré nespĺňajú emisné normy, nepokračovali v prevádzke, a prijme nevyhnutné opatrenia, aby zaistil, že budú zmenené alebo že sa nebudú viac prevádzkovať.2. Príslušné orgány stanovia maximálne prípustné obdobie akýchkoľvek nevyhnutných technických prerušení v čistiacich zariadeniach, počas ktorých koncentrácie vylučovaných látok do ovzdušia presahujú stanovené limitné hodnoty. V prípade poruchy prevádzkovateľ čo najrýchlejšie obmedzí alebo pozastaví činnosť a po odstránení pokračuje v normálnej činnosti. Tieto časové úseky pri nepretržitej prevádzke môžu dosiahnuť najviac 8 hodín a pri celoročnej prevádzke musia byť menej ako 96 hodín.Obsah prachu obsiahnutý vo vylúčených plynoch nesmie za žiadnych okolností prekročiť 600 mg/Nm3 počas období uvedených v predchádzajúcom pododseku a musia byť dodržané všetky iné podmienky, najmä podmienky spaľovania.Článok 9Výsledky kontrol podľa článkov 5 a 6 a informácia požadovaná v článku 9 smernice 84/360/EHS budú sprístupnené verejnosti v súlade s príslušnými metódami vo forme, ktorú si vyžadujú príslušné orgány, pokiaľ ustanovenia týkajúce sa obchodného tajomstva neustanovujú inak.Článok 10Členské štáty sa môžu výnimočne odchýliť od niektorých ustanovení tejto smernice v prípade zariadení, ktoré sú špeciálne upravené na spaľovanie palív odvodených z odpadu (napr. palivo vyrobené zo spálenej časti komunálneho odpadu zdokonalenými procesmi, upravenými na maximalizovanie recyklovateľného potenciálu týchto odpadov, ktoré neobsahujú viac ako 15 % popola pred akýmkoľvek pridaním látok na zvýšenie palivových vlastností), ak súlad s týmito ustanoveniami môže spôsobiť prílišný nárast nákladov alebo ak vzhľadom na technickú charakteristiku príslušného zariadenia sú takéto opatrenia neprimerané z technického pohľadu, za predpokladu, že:- tieto zariadenia nebudú spaľovať odpad inak, ako je to vyššie definované (mimo záložných palív používaných na nábeh prevádzky),- sú splnené opatrenia smernice 84/360/EHS.Článok 111. V rámci kontroly požadovanej v článku 11 smernice 84/360/EHS a taktiež vo vzťahu k článku 4 tejto smernice členské štáty prijmú nevyhnutné opatrenia na zaistenie toho, že súlad s podmienkami, ktoré sa vzťahujú na nové spaľovne komunálneho odpadu v zmysle tejto smernice, overili príslušné orgány.2. Táto smernica sa nedotýka požiadavky článku 12 smernice 84/360/EHS, aby členské štáty upravili, ak je to nevyhnutné, podmienky ustanovené na povoľovanie spaľovní.Článok 121. Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou pred 1. decembrom 1990. Bezodkladne o tom informujú Komisiu.2. Členské štáty oznámia Komisii texty ustanovení vnútroštátnych právnych predpisov, ktoré prijali v oblasti pôsobnosti tejto smernice.Článok 13Táto smernica je adresovaná členským štátom.V Luxemburgu 8. júna 1989Za RadupredsedaJ. L. Saenz Cosculluela[1] Ú. v. ES C 75, 23.3.1988, s. 4.[2] Ú. v. ES C 69, 20.3.1989, s. 219.[3] Ú. v. ES C 318, 12.12.1988, s. 3.[4] Ú. v. ES C 112, 20.12.1973, s. 1.[5] Ú. v. ES C 139, 13.6.1977, s. 1.[6] Ú. v. ES C 46, 17.2.1983, s. 1.[7] Ú. v. ES C 328, 7.12.1987, s. 1.[8] Ú. v. ES C 328, 7.12.1987, s. 1.[9] Ú. v. ES L 194, 25.7.1975, s. 39.[10] Ú. v. ES L 188, 16.7.1984, s. 20.--------------------------------------------------


title: Smernica Rady 2001/112/ES z 20. decembra 2001, ktorá sa vzťahuje na ovocné šťavy a niektoré podobné produkty určené na ľudskú spotrebu

text:
Dôležité právne oznámenie

|

32001L0112

Úradný vestník L 010 , 12/01/2002 S. 0058 - 0066

		Smernica Rady 2001/112/ESz 20. decembra 2001,ktorá sa vzťahuje na ovocné šťavy a niektoré podobné produkty určené na ľudskú spotrebuRADA EURÓPSKEJ ÚNIE,so zreteľom na Zmluvu o založení Európskeho spoločenstva, najmä na jej článok 37,so zreteľom na návrh Komisie [1],so zreteľom na stanovisko Európskeho parlamentu [2],so zreteľom na stanovisko Hospodárskeho a sociálneho výboru [3],keďže:(1) Je potrebné zjednodušiť niektoré odvetvové smernice vzťahujúce sa na potraviny, aby zohľadňovali iba základné požiadavky, ktoré majú spĺňať produkty, na ktoré sa vzťahujú, aby sa tieto produkty mohli voľne pohybovať na vnútornom trhu v súlade so závermi Európskej rady, ktorá sa konala v Edinburgu 11. a 12. decembra 1992, ktoré boli potvrdené závermi Európskej rady v Bruseli 10. a 11. decembra 1993.(2) Smernicou Rady 93/77/EHS z 21. septembra 1993, ktorá sa vzťahuje na ovocné šťavy a niektoré podobné produkty [4], sa kodifikovala smernica 75/726/EHS [5] s rovnakým predmetom.(3) Smernice 75/726/EHS a 93/77/EHS boli prehodnotené skutočnosťou, že rozdiely medzi zákonmi členských štátov, ktoré sa týkajú ovocných štiav a nektárov určených na ľudskú spotrebu, by mohli viesť k podmienkam nespravodlivej hospodárskej súťaže pravdepodobne zavádzajúcej spotrebiteľov, a teda majú priamy účinok na vytváranie a fungovanie spoločného trhu.(4) Uvedené smernice dôsledne stanovili spoločné pravidlá upravujúce zloženie, používanie vyhradených označení, výrobné špecifikácie a označovanie príslušných produktov, aby zabezpečovali ich voľný pohyb v rámci spoločenstva.(5) Z dôvodu jasnosti by smernica 93/77/EHS mala byť prepracovaná, aby stanovila prístupnejšie pravidlá pre výrobné a predajné podmienky pre ovocné šťavy a niektoré podobné produkty.(6) Smernica 93/77/EHS by sa tiež mala zosúladiť so všeobecnou legislatívou spoločenstva o potravinách, predovšetkým s legislatívou o označovaní, farbivách, sladidlách a iných dovolených aditívach.(7) Smernica 2000/13/ES Európskeho parlamentu a Rady z 20. marca 2000 o aproximácii práva členských štátov vzťahujúceho sa na označovanie, prezentáciu a propagáciu potravín [6], najmä jej články 7(2) a (5), by mali platiť za určitých podmienok. Malo by byť jasne označené, ak je produkt zmesou ovocnej šťavy a ovocnou šťavou z koncentrátu a u ovocných nektárov, ak je získaný úplne alebo čiastočne z koncentrovaného produktu. Zoznam zložiek v označení uvádza tak názvy použitých ovocných štiav, ako aj ovocných štiav z koncentrátu.(8) Podľa smernice Rady 90/496/EHS z 24. septembra 1990 o označovaní výživovej hodnoty potravín [7] je v niektorých členských štátoch dovolené pridávať vitamíny do produktov definovaných touto smernicou. Rozšírenie tejto možnosti na celé spoločenstvo sa však nepredpokladá. Preto môžu členské štáty dovoliť alebo zakázať pridávanie vitamínov a tiež minerálov ako súčasť výrobného procesu. Za každých okolností by však mala byť v celom spoločenstve dodržiavaná zásada voľného pohybu produktov v súlade s pravidlami a zásadami stanovenými v zmluve.(9) V súlade so zásadami subsidiarity a proporcionality ustanovenými článkom 5 Zmluvy nemôžu členské štáty dostatočne dosiahnuť cieľ stanoviť spoločné definície a pravidlá pre príslušné produkty a zosúladiť ustanovenia so všeobecnou legislatívou spoločenstva o potravinách, a preto ho z dôvodu povahy tejto smernice môže lepšie dosiahnuť spoločenstvo. Na dosiahnutie uvedeného cieľa nejde táto smernica nad rámec potrebného.(10) V súlade s rozhodnutím Rady 1999/468/ES z 28. júna 1999 by mali byť prijaté opatrenia nevyhnutné na vykonávanie tejto smernice, ustanovujúce postup na výkon realizačných právomocí delegovaných na Komisiu [8].(11) Aby sa predišlo vytváraniu nových bariér voľného pohybu, mali by sa členské štáty zdržať prijímania ustanovení pre príslušné produkty neuvedených v tejto smernici,PRIJALA TÚTO SMERNICU:Článok 1Táto smernica sa vzťahuje na produkty definované v prílohe I.Článok 2Podľa smernice 90/496/EHS môžu členské štáty dovoliť pridávanie vitamínov a minerálov do produktov definovaných v časti I prílohy I k tejto smernici.Článok 3Smernica 2000/13/ES sa vzťahuje na produkty definované v prílohe I za týchto podmienok:1. a) Názvy produktov vymenované v prílohe I sa vzťahujú iba na produkty v nej uvedené a bez ohľadu na pododsek b) sa používajú pri obchodovaní na ich označenie.b) Ako alternatívu k názvom produktov uvedených v pododseku a) stanovuje príloha III zoznam konkrétnych označení. Tieto označenia sa môžu používať v jazyku a za podmienok, ktoré sú stanovené v prílohe III.2. Ak produkt pochádza z jediného druhu ovocia, názov tohto druhu ovocia nahrádza slovo "ovocie".3. Pre produkty vyrobené z dvoch alebo viacerých druhov ovocia, okrem tých, kde sa citrónová šťava používa za podmienok stanovených v časti II.1 prílohy 1, sa názvy produktov dopĺňajú zoznamom použitých druhov ovocia v zostupnom poradí podľa objemu ovocných štiav alebo pretlakov, ktoré obsahujú. V prípade produktov vyrobených z troch a viacerých druhov ovocia sa však označenie druhov ovocia môže nahradiť slovami "z viacerých druhov ovocia" alebo podobnou formuláciou alebo počtom druhov použitého ovocia.4. Pre ovocné šťavy osladené pridaním cukru obsahujú obchodné názvy slovo "sladený" alebo výraz "s pridaním cukru", za ktorým nasleduje označenie maximálneho množstva pridaného cukru, vypočítaného ako sušina a vyjadreného v gramoch na liter.5. Navrátenie produktov definovaných v časti I prílohy I do ich pôvodného stavu prostredníctvom látok vyložene potrebných na túto operáciu neukladá povinnosť uvádzať na označení zoznam prísad použitých na tento účel.Pridanie ďalšej dužiny alebo buniek do ovocnej šťavy ako definuje príloha II sa uvedie na označení.6. Bez ohľadu na články 7 (2) a (5) smernice 2000/13/ES sa pre zmesi ovocnej šťavy a ovocnej šťavy z koncentrátu a pre ovocné nektáre získané úplne alebo čiastočne z jedného alebo viacerých koncentrovaných produktov v označení uvedie príslušné slovné spojenie "vyrobené z koncentrátu (koncentrátov)" alebo "čiastočne vyrobené z koncentrátu (koncentrátov)". Táto informácia je zaznamenaná pri názve produktu, dobre rozlíšiteľná na akomkoľvek pozadí zreteľne viditeľnými znakmi.7. V označení ovocných nektárov sa uvádza minimálny obsah ovocnej šťavy, ovocného pretlaku alebo ľubovoľnej zmesi týchto prísad vyhlásením "obsah ovocia:… minimálne … %". Táto informácia je umiestnená v tom istom zornom poli ako názov produktu.Článok 4V označovaní koncentrovanej ovocnej šťavy uvedenej v časti I bod 2 prílohy I, ktorá nie je určená na dodávku konečnému spotrebiteľovi, sa uvádza prítomnosť a množstvo pridaných cukrov, pridanej citrónovej šťavy alebo okysľovacích činidiel povolených smernicou 95/2/ES Európskeho parlamentu a Rady z 20. februára 1995 o potravinových prísadách, ktoré nie sú farbivá a sladidlá [9]. Tento údaj sa uvedie na balení, na označení pripevnenom k baleniu alebo na sprievodnom dokumente.Článok 5Členské štáty neprijmú vnútroštátne stanovenia, ktoré táto smernica nestanovuje, pre produkty definované v prílohe I.Článok 6Bez ohľadu na smernicu Rady 89/107/EHS z 21. decembra 1988 o aproximácii práva členských štátov týkajúceho sa prídavných látok do potravín povolených na použitie v potravinách určených na ľudskú spotrebu [10], na výrobu produktov definovaných v časti I prílohy I sa smú používať iba spôsoby spracovania a látky uvedené v časti II prílohy I a suroviny v súlade s prílohou II.Článok 7Následné opatrenia potrebné na uplatňovanie tejto smernice sa prijmú v súlade s regulačným postupom uvedeným v článku 8 (2):- zosúladenie tejto smernice so všeobecnou legislatívou spoločenstva o potravinách,- prispôsobenie sa technickému pokroku.Článok 81. Komisii poskytuje pomoc Stály výbor pre potraviny (ďalej len "výbor") zriadený článkom 1 rozhodnutia 69/414/EHS [11].2. Tam, kde sa uvádza odkaz na tento odsek, platia články 5 a 7 rozhodnutia 1999/468/ES.Obdobie ustanovené v článku 5 (6) rozhodnutia 1999/468/ES sa určuje na tri mesiace.3. Výbor prijme svoj procesný poriadok.Článok 9Týmto sa ruší smernica 93/77/EHS s účinnosťou od 12. júla 2003.Odkazy na zrušenú smernicu sa vykladajú ako odkazy na túto smernicu.Článok 10Členské štáty prijmú zákony, iné právne predpisy a správne opatrenia potrebné na súlad s touto smernicou pred 12. júlom 2003. Bezodkladne o tom informujú Komisiu.Uplatnia sa opatrenia na:- povolenie predaja produktov definovaných v prílohe I, ak sú v súlade s definíciami a pravidlami stanovenými v tejto smernici, s účinkom od 12. júla 2003,- zákaz predaja produktov, ktoré nie sú v súlade s touto smernicou, s účinkom od 12. júla 2004.Predaj produktov, ktoré nie sú v súlade s touto smernicou, ale boli označené pred 12. júlom 2004 v súlade so smernicou 93/77/EHS, však môže pokračovať až do vypredania zásob.Keď členské štáty prijmú tieto opatrenia, budú obsahovať odkaz na túto smernicu alebo budú v čase svojho úradného uverejnenia opatrené takýmto odkazom. Metodiku týchto odkazov ustanovia členské štáty.Článok 11Táto smernica nadobúda účinnosť dňom svojho uverejnenia v Úradnom vestníku Európskych spoločenstiev.Článok 12Táto smernica je adresovaná členským štátom.V Bruseli 20. decembra 2001Za RadupredsedaC. Picqué[1] Ú. v. ES. C 231, 9.8.1996, s. 14.[2] Ú. v. ES. C 279, 1.10.1999, s. 92.[3] Ú. v. ES. C 56, 24.2.1997, s. 20.[4] Ú. v. ES. L 244, 30.9.1993, s. 23. Smernica naposledy zmenená a doplnená Aktom o pristúpení z roku 1994.[5] Ú. v. ES. L 311, 1.12.1975, s. 40.[6] Ú. v. ES. L 109, 6.5.2000, s. 29.[7] Ú. v. ES. L 276, 6.10.1990, p. 40.[8] Ú. v. ES. L 184, 7.7.1999, s. 23.[9] Ú. v. ES. L 61, 18.3.1995, s. 1. Smernica naposledy zmenená a doplnená smernicou 98/72/ES (Ú. v. ES. L 295, 4.11.1998, s. 18).[10] Ú. v. ES. L 40, 11.2.1989, s. 27. Smernica naposledy zmenená a doplnená smernicou 94/34/ES (Ú. v. ES. L 237, 10.9.1994, s. 1).[11] Ú. v. ES. L 291, 19.11.1969, s. 9.--------------------------------------------------PRÍLOHA INÁZVY PRODUKTOV, DEFINÍCIE PRODUKTOV A CHARAKTERISTIKYI. DEFINÍCIE1. a) Ovocná šťavaFermentovateľný, avšak nefermentovaný produkt získaný z ovocia, ktoré je zdravé a zrelé, čerstvé alebo konzervované chladom, jedného alebo viacerých druhov spolu zmiešaných, s charakteristickou farbou a chuťou typickou pre šťavu z ovocia, z ktorého sa získala. Arómu, dreň a bunky zo šťavy oddelené počas spracovania možno vrátiť do tej istej šťavy.V prípade citrusového ovocia musí ovocná šťava pochádzať z vnútornej vrstvy oplodia. Limetová šťava však môže byť získaná z celého ovocia vhodným výrobným postupom, ktorým sa pomer zložiek vonkajšej časti plodu zredukuje na minimum.b) Ovocná šťava z koncentrátuProdukt získaný z koncentrovanej ovocnej šťavy nahradením vody extrahovanej z tejto šťavy počas koncentrácie, vrátením aróm a prípadne drene a buniek odstránených zo šťavy, ale zachytených počas procesu výroby príslušnej ovocnej šťavy alebo z ovocnej šťavy rovnakého druhu. Pridaná voda musí mať príslušné charakteristiky, predovšetkým z hľadiska chemického, mikrobiologického a organoleptického tak, aby boli zaručené základné vlastnosti šťavy.Takto získaný produkt musí mať organoleptické a analytické charakteristiky prinajmenšom ekvivalentné charakteristikám priemerného typu šťavy získanej z ovocia toho istého druhu v zmysle a).2. Koncentrovaná ovocná šťavaProdukt získaný z jedného alebo viacerých druhov ovocnej šťavy fyzickým odstránením špecifického podielu obsahu vody. Ak je produkt určený na priamu spotrebu, odstráni sa najmenej 50 %.3. Dehydrovaná/prášková ovocná šťavaProdukt získaný z jedného alebo viacerých druhov ovocnej šťavy fyzikálnym odstránením prakticky celého obsahu vody.4. Ovocný nektára) Fermentovateľný, avšak nefermentovaný produkt získaný pridaním vody, cukru a (alebo) medu do produktov definovaných v bodoch 1, 2 a 3, do ovocného pretlaku alebo do zmesi týchto produktov; tento produkt navyše spĺňa požiadavky prílohy IV.Povolený je prídavok cukrov a (alebo) medu až do 20 % celkovej hmotnosti hotového produktu.Ak sa ovocné nektáre vyrábajú bez pridania cukru alebo s nízkou energetickou hodnotou, cukry môžu byť úplne alebo čiastočne nahradené sladidlami v súlade so smernicou 94/35/ES Európskeho parlament a Rady z 30. júna 1994 o sladidlách na použitie v potravinách [1].b) Ako výnimka z a) sa môže na výrobu nektárov bez pridania cukru, medu a (alebo) sladidiel použiť ovocie uvedené v častiach II a III prílohy IV a marhule, osobitne alebo zmiešané dokopy.II. DOVOLENÉ PRÍSADY, METÓDY SPRACOVANIA A LÁTKY1. Dovolené prísady- Podľa článku 2 môže byť pridávanie vitamínov a minerálov dovolené v prípade produktov definovaných v časti I na základe smernice 90/496/EHS.- Aróma, dreň a bunky vrátené do ovocnej šťavy definovanej v časti I. 1 a) boli určite oddelené od tejto šťavy počas spracovania, zatiaľ čo aróma, dreň a bunky vrátené do ovocnej šťavy definovanej v časti I. 1 b) môžu byť tiež z ovocnej šťavy rovnakého druhu.Soli kyselín vínnych sa môžu vrátiť iba do hroznovej šťavy.- Pre produkty definované v časti I.1, 2 a 3, iné ako hrušková alebo hroznová šťava, je pridávanie cukrov dovolené:- na úpravu kyslej chute nesmie množstvo pridaných cukrov vyjadrené ako sušina prekročiť 15 g na liter šťavy,- na účely sladenia nesmie množstvo pridaných cukrov vyjadrené ako sušina prekročiť 150 g na liter šťavyza predpokladu, že celkové množstvo pridaného cukru tak na reguláciu kyslej chute, ako aj na účely sladenia nesmie prekročiť 150 g na liter.- Na reguláciu kyslej chute je pre produkty definované v časti I. 1, 2, 3 a 4 dovolené pridávať citrónovú šťavu a (alebo) koncentrovanú citrónovú šťavu až do 3 g na liter šťavy, vyjadrenú ako bezvodá kyselina citrónová.- Oxid uhličitý je ako prísada povolený.Pridávanie cukrov aj koncentrovanej alebo nekoncentrovanej citrónovej šťavy alebo okysľujúcich činidiel povolené smernicou 95/2/ES do šťavy rovnakého ovocia je zakázané.2. Povolené spôsoby spracovania a látky- Procesy mechanickej extrakcie- Obvyklé fyzikálne procesy vrátane priamej extrakcie vody (difúzia) z jedlej časti ovocia iného ako hrozno na výrobu koncentrovaných ovocných štiav za predpokladu, že takto získané koncentrované ovocné šťavy sú v súlade s časťou I.1. Používanie niektorých procesov a spôsobov spracovania môže byť obmedzené alebo zakázané v súlade s postupom stanoveným v článku 8 (2).- Pre hroznovú šťavu, ak bolo použité sírenie plodov oxidom siričitým, je dovolené odsírenie fyzikálnymi prostriedkami za predpokladu, že celkové množstvo SO2 prítomného v konečnom produkte neprekročí 10 mg/l.- Pektolytické enzýmy- Proteolytické enzýmy- Amylolytické enzýmy- Jedlá želatína- Taníny- Bentonit- Silikónový aerogél- Drevné uhlie- Chemicky inertné filtračné prísady a zrážacie činidlá (napríklad perlit, plavená kremelina, celulóza, nerozpustný polyamid, polyvinylpolypyrolidon, polystyrén), ktoré sú v súlade so smernicami spoločenstva o materiáloch a predmetoch určených pre styk s potravinami.- Chemicky inertné adsorpčné prísady, ktoré sú v súlade so smernicami o materiáloch a predmetoch určených pre styk s potravinami a ktoré sa používajú na zníženie obsahu limónov a naringínov v citrusovej šťave bez významného vplyvu na obsah limónových glukozidov, kyseliny, cukrov (vrátane oligosacharidov) alebo minerálov.[1] Ú. v. ES. L 237, 10.9.1994, s. 3. Smernica naposledy zmenená a doplnená smernicou 96/83/ES (Ú. v. ES. L 48, 19.2.1997, s. 16).--------------------------------------------------PRÍLOHA IIDEFINÍCIE SUROVÍNNa účely tejto smernice platia tieto definície:1. OvocieVšetky druhy ovocia. Na účely tejto smernice sa rajčiaky nepovažujú za ovocie.2. Ovocný pretlakFermentovateľný, avšak nefermentovaný produkt získaný prepasírovaním jedlej časti celého alebo olúpaného ovocia bez odstránenia šťavy.3. Koncentrovaný ovocný pretlakProdukt získaný z ovocného pretlaku fyzikálnym odstránením špecifickej časti jeho obsahu vody.4. CukryNa výrobu:a) ovocných nektárov:- cukry podľa definície smernice rady 2001/111/ES z 20. decembra 2001 vzťahujúcej sa na niektoré cukry určené na ľudskú spotrebu [1],- fruktózový sirup,- ovocné cukry;b) ovocnej šťavy z koncentrátu:- cukry podľa definície smernice 2001/111/ES,- fruktózový sirupc) ovocných štiav: cukry vymenované v b) s obsahom vody do 2 %.5. Med:Produkt definovaný smernicou Rady 2001/110/ES z 20. decembra 2001 vzťahujúcou sa na med [2].6. Dreň alebo bunkyProdukt získaný z jedlej časti ovocia rovnakého druhu bez odstránenia šťavy. Pre citrusové ovocie sú dreňou alebo bunkami ešte aj vačky so šťavou z vnútornej vrstvy oplodia.[1] Ú. v. ES. L 10, 12.1.2002, s. 53.[2] Ú. v. ES. L 10, 12.1.2002, s. 47.--------------------------------------------------PRÍLOHA IIIINDIVIDUÁLNE OZNAČENIA PRE NIEKTORÉ PRODUKTY UVEDENÉ V PRÍLOHE Ia) "vruchtendrank" pre ovocné nektáre;b) "Süßmost"Označenie "Süßmost" sa môže používať iba v spojení s názvami produktov "Fruchtsaft" alebo "Fruchtnektar":- pre ovocný nektár získaný výlučne z ovocných štiav, koncentrovaných ovocných štiav alebo zmesí týchto produktov s nepríjemnoou chuťou v prirodzenom stave v dôsledku vysokej prirodzenej kyslosti,- pre ovocné šťavy získané z hrušiek, s pridaním jabĺk tam, kde je to vhodné, ale bez pridania cukru;c) "succo e polpa" alebo "sumo e polpa" pre ovocné nektáre získané výlučne z ovocného pretlaku a (alebo) koncentrovaného ovocného pretlaku;d) "æblemost" pre jablkovú šťavu bez pridania cukru;e) - "sur… saft" spolu s názvom (v dánskom jazyku) použitého ovocia pre šťavy bez pridania cukru získané z čiernych ríbezlí, čerešní, červených ríbezlí, bielych ríbezlí, malín, jahôd alebo čiernej bazy,- "sød… saft" or "sødet… saft" spolu s názvom (v dánskom jazyku) použitého ovocia pre šťavy získané z tohto ovocia s pridaním nie viac ako 200 g cukru na liter;f) "äpplemust" pre jablkovú šťavu bez pridania cukrug) "mosto" ako synonymum pre hroznovú šťavu.--------------------------------------------------PRÍLOHA IVZVLÁŠTNE USTANOVENIA VZŤAHUJÚCE SA NA OVOCNÉ NEKTÁREOvocné nektáre z | Minimálny obsah šťavy a (alebo) pretlaku (v objemových % z finálneho produktu) |I.Druhov ovocia s kyslou šťavou nepríjemnej chuti v prirodzenom staveMučenka (pasiflora) | 25 |Solanum quitoense (Narančila) | 25 |Čierne ríbezle | 25 |Biele ríbezle | 25 |Červené ríbezle | 25 |Egreše | 30 |Rakytník | 25 |Trnky | 30 |Slivky | 30 |Slivka guľatoplodá | 30 |Jarabiny | 30 |Šípky | 40 |Višne | 35 |Ostatné čerešne | 40 |Borievky | 40 |Čierna baza | 50 |Maliny | 40 |Marhule | 40 |Jahody | 40 |Moruše/Ostružiny | 40 |Čučoriedky | 30 |Dule | 50 |Citróny a limetky | 25 |Ostatné druhy ovocia patriace do tejto kategórie | 25 |II.Málo kyslého, dužinatého alebo vysoko aromatického ovocia so šťavou nepríjemnej chuti v prirodzenom staveMango | 25 |Banány | 25 |Guáva | 25 |Papája | 25 |Liči | 25 |Azeroly (neapolské mišpule) | 25 |Sappadill (soursop) | 25 |Západoindické jablko | 25 |Sugar apples | 25 |Granátové jablko | 25 |Plody kešu | 25 |Španielske slivky | 25 |Umbu | 25 |Ostatné druhy ovocia patriace do tejto kategórie | 25 |III.Ovocia so šťavou príjemnej chuti v prirodzenom staveJablká | 50 |Hrušky | 50 |Broskyne | 50 |Citrusové plody okrem citrónov a limetiek | 50 |Ananás | 50 |Ostatné druhy ovocia patriace do tejto kategórie | 50 |--------------------------------------------------


title: Smernica Európskeho parlamentu a Rady 1999/4/ES z 22. februára 1999 o kávových extraktoch a čakankových extraktoch

text:
Dôležité právne oznámenie

|

31999L0004

Úradný vestník L 066 , 13/03/1999 S. 0026 - 0029

		Smernica Európskeho parlamentu a Rady 1999/4/ESz 22. februára 1999o kávových extraktoch a čakankových extraktochEURÓPSKY PARLAMENT A RADA EURÓPSKEJ ÚNIE,so zreteľom na Zmluvu o založení Európskeho spoločenstva, najmä na jej článok 100a,so zreteľom na návrh Komisie [1],so zreteľom na stanovisko Hospodárskeho a sociálneho výboru [2]konajúc v súlade s postupom ustanoveným v článku 189b zmluvy [3], na základe spoločného textu schváleného Zmierovacím výborom 8. decembra 1998,keďže určité vertikálne smernice týkajúce sa potravín musia byť zjednodušené, aby sa brali do úvahy len základné požiadavky, ktoré majú spĺňať produkty, na ktoré sa vzťahujú, aby bol možný voľný pohyb týchto produktov v rámci vnútorného trhu, v súlade so závermi Európskej rady, ktorá sa konala v Edinburghu 11. a 12. decembra 1992, ktoré boli potvrdené závermi Európskej rady v Bruseli 10. a 11. decembra 1993;keďže smernica Rady 77/436/EHS z 27. júna 1977 o aproximácii právnych predpisov členských štátov týkajúcich sa kávových extraktov a čakankových extraktov [4], bola odôvodnená skutočnosťou, že rozdiely medzi vnútroštátnymi právnymi predpismi o kávových extraktoch a čakankových extraktoch môžu mať za následok vznik podmienok nekalej súťaže, ktoré môžu zavádzať spotrebiteľov, a teda majú priamy vplyv na vytváranie a fungovanie spoločného trhu;keďže uvedená smernica bola následne určená, aby definovala kávové extrakty a čakankové extrakty, určiť, ktoré látky môžu byť pridávané pri ich výrobe, ustanoviť spoločné pravidlá týkajúce sa balenia a označovania takýchto extraktov a určiť podmienky, za ktorých možno používať určité označenia pre niektoré z týchto produktov s cieľom zabezpečiť ich voľný pohyb v rámci spoločenstva;keďže smernica 77/436/EHS by mala byť uvedená do súladu so všeobecnými právnymi predpismi spoločenstva týkajúcimi sa potravín, najmä právnymi predpismi týkajúcimi sa označovania a metód analýzy;keďže Komisia plánuje navrhnúť čo najskôr, v každom prípade pred 1. júlom 2000, zahrnutie rozsahu nominálnych hmotností pre produkty definovaných touto smernicou, do smernice 80/232/EHS [5];keďže všeobecné pravidlá označovania potravín ustanovené v smernici Rady 79/112/EHS z 18. decembra 1978 o aproximácii právnych predpisov členských štátov týkajúcich sa spôsobu označovania, prezentácie a reklamy potravín určených na predaj konečným spotrebiteľom [6] by mali platiť za určitých podmienok;keďže podľa zásady proporcionality táto smernica nepresahuje rámec toho, čo je potrebné na dosiahnutie vytýčených cieľov, v súlade s tretím odsekom článku 3b zmluvy;keďže, ak táto smernica bude v budúcnosti prispôsobená ustanoveniam spoločenstva o potravinách, Komisii bude pomáhať Stály výbor pre potraviny ustanovený rozhodnutím 69/414/EHS [7];keďže, aby sa vyhlo vytváraniu nových bariér voľného pohybu, členské štáty by sa mali zdržať prijímania národných ustanovení o predmetných výrobkoch, ktoré neustanovuje táto smernica,PRIJALI TÚTO SMERNICU:Článok 1Táto smernica sa týka kávových extraktov a čakankových extraktov definovaných v prílohe.Táto smernica neplatí pre "café torrefacto soluble".Článok 2Smernica 79/112/EHS platí pre produkty definované v prílohe podľa nasledovných podmienok:a) názvy produktov uvedené v prílohe platia len pre produkty uvedené v tejto prílohe a musia sa používať pri obchodovaní na ich určenie. Tieto názvy sa doplnia slovami:- "pasta" alebo "vo forme pasty" alebo- "tekutý" alebo "v tekutej forme" tak, ako je to vhodné.Názvy produktov však môžu byť doplnené slovom "koncentrovaný":- v prípade produktu definovaného v bode 1 písm. c) prílohy, ak je obsah kávovej sušiny vyšší ako 25 % hmotnosti,- v prípade produktu definovaného v bode 2 písm. c) prílohy, ak je obsah čakankovej sušiny vyšší ako 45 % podľa hmotnosti;b) označenie musí obsahovať slová "bez kofeínu" v prípade produktov definovaných v bode 1 prílohy, ak bezvodý obsah kofeínu nie je vyšší ako 0,3 % hmotnosti kávovej sušiny. Táto informácia musí byť v tom istom zornom poli ako obchodný opis;c) v prípade produktov, definovaných v bodoch 1 písm. c) a 2 písm. c) prílohy, musí označenie obsahovať slová "s…", "konzervovaný s…", "s prídavkom…" alebo "pražený s…", po ktorých nasleduje(-ú) názov (názvy) druhov použitého cukru (cukrov).Táto informácia musí byť v tom istom zornom poli ako obchodný popis;d) v prípade produktov definovaných v bodoch 1 písm. b) a písm. c) prílohy v označení musí byť uvedený minimálny obsah kávovej sušiny a v prípade produktov, definovaných v bodoch 2 písm. b) a písm. c) prílohy minimálny obsah čakankovej sušiny. Tento obsah sa vyjadrí ako percento hmotnosti hotového produktu.Článok 3Pre produkty definované v prílohe neprijímajú členské štáty vnútroštátne právne predpisy, ktoré neustanovuje táto smernica.Článok 4Rozhodnutie o uvedení tejto smernice do súladu so všeobecnými predpismi spoločenstva, platnými pre potraviny, musí byť prijaté v súlade s postupom, ustanoveným v článku 5.Článok 51. Komisii pomáha Stály výbor pre potraviny, v ďalšom texte "výbor", zložený zo zástupcov členských štátov, ktorému predsedá zástupca Komisie.2. Zástupca Komisie predloží výboru návrh opatrení, ktoré sa majú prijať. Výbor predloží svoje stanovisko k návrhu v lehote, ktorú môže predseda určiť podľa naliehavosti veci. Stanovisko prijme väčšina ustanovená v článku 148 ods. 2 zmluvy v prípade rozhodnutí, ktoré Rada musí prijať k návrhu Komisie. Hlasy zástupcov členských štátov v rámci spoločenstva sa vážia podľa ustanovení tohto článku. Predseda nehlasuje.Komisia prijme plánované opatrenia, ak sú v súlade so stanoviskom výboru.Ak plánované opatrenia nie sú v súlade so stanoviskom výboru, alebo ak nie je predložené žiadne stanovisko, Komisia okamžite predloží Rade návrh týkajúci sa opatrení, ktoré sa majú prijať. Rada koná na základe kvalifikovanej väčšiny.Ak Rada nekoná po uplynutí troch mesiacov odo dňa, keď jej vec bola postúpená, Komisia prijme navrhnuté opatrenia.Článok 6Smernica 77/436/EHS sa týmto ruší s účinnosťou od 13. septembra 2000.Odkazy na zrušenú smernicu sa chápu ako odkazy na túto smernicu.Článok 71. Členské štáty uvedú do platnosti zákony, iné právne predpisy a správne opatrenia potrebné na dosiahnutie súladu s touto smernicou najneskôr do 13. septembra 2000. Bezodkladne o tom informujú Komisiu.Zákony, iné právne predpisy a správne opatrenia sa uplatňujú tak, aby:- povoľovali predaj produktov definovaných v prílohe, ak sú v súlade s definíciami a pravidlami ustanovenými v tejto smernici, s účinnosťou od 13. septembra 2000,- zakazovali predaj produktov, ktoré nie sú v súlade s touto smernicou, s účinnosťou od 13. septembra 2001. Predaj produktov, ktoré nie sú v súlade s touto smernicou, ale boli označené pred 13. septembrom 2001 v súlade so smernicou 77/436/EHS, však môže byť povolený do vyčerpania zásob.Ak členské štáty prijmú tieto opatrenia, tieto budú obsahovať odkaz na túto smernicu alebo ich takýto odkaz sprevádza v čase jej úradného uverejnenia. Členské štáty prijmú postup pre takýto odkaz.2. Členské štáty oznámia Komisii texty hlavných ustanovení vnútroštátnych právnych predpisov, ktoré prijmú v oblasti upravenej touto smernicou.Článok 8Táto smernica nadobúda účinnosť dňom jej uverejnenia v Úradnom vestníku Európskych spoločenstiev.V Bruseli 22. februára 1999Za Európsky parlamentpredsedaJ. M. Gil-roblesZa RadupredsedaK.-H. Funke[1] Ú. v. ES C 231, 9.8.1996, s. 24.[2] Ú. v. ES C 56, 24.2.1997, s. 20.[3] Stanovisko Európskeho parlamentu z 23. októbra 1997 (Ú. v. ES C 339, 10.11.1997, s. 129), spoločná pozícia Rady z 30. apríla 1998 (Ú. v. ES C 204, 30.6.1998, s. 25) a rozhodnutie Európskeho parlamentu zo 16. septembra 1998 (Ú. v. ES C 313, 12.10.1998, s. 90). Rozhodnutie Rady z 25. januára 1999. Rozhodnutie Európskeho parlamentu z 11. februára 1999.[4] Ú. v. ES L 172, 12.7.1977, s. 20. Smernica zmenená a doplnená Aktom o pristúpení z roku 1985.[5] Ú. v. ES L 51, 25.2.1980, s. 1. Smernica zmenená a doplnená smernicou 87/356/EHS (Ú. v. ES L 192, 11.7.1987, s. 48).[6] Ú. v. ES L 33, 8.2.1979, s. 1. Smernica zmenená a doplnená smernicou 97/4/ES Európskeho parlamentu a Rady (Ú. v. ES L 43, 14.2.1997, s. 21).[7] Ú. v. ES L 291, 19.11.1969, s. 9.--------------------------------------------------PRÍLOHAOPIS, DEFINÍCIE A CHARAKTERISTIKY PRODUKTOV1. "Kávový extrakt, "rozpustný kávový extrakt", "rozpustná káva" alebo "instantná káva""To znamená koncentrovaný produkt, získaný extrakciou z pražených kávových zŕn len s použitím vody ako extrakčného média a s vylúčením akéhokoľvek procesu hydrolýzy, ktorý by zahŕňal pridávanie kyselín alebo zásad. Okrem nerozpustných látok, ktorých odstránenie je technicky nemožné a nerozpustných olejov získaných z kávy, kávový extrakt musí obsahovať len rozpustné a aromatické zložky kávy. Členské štáty zabezpečia, aby metódy, používané na určenie voľného a celkového obsahu uhľohydrátu v rozpustných kávach, boli v súlade s odsekmi 1 a 2 prílohy smernice Rady 85/59/EHS z 20. decembra 1985 o zavedení metód spoločenstva na odoberanie vzoriek a analýzu s cieľom monitorovania potravín určených na ľudskú konzumáciu [1] a aby boli schválené alebo štandardizované ihneď alebo čo najskôr.Obsah kávovej sušiny musí byť:a) najmenej 95 % hmotnosti v prípade sušeného kávového extraktu;b) od 70 % do 85 % hmotnosti v prípade kávového extraktu vo forme pasty;c) od 15 % do 55 % hmotnosti v prípade tekutého kávového extraktu.Kávový extrakt v pevnej forme alebo vo forme pasty nesmie obsahovať žiadne iné látky ako látky získané z extrakcie kávy. Tekutý kávový extrakt musí obsahovať jedlé cukry, pražené alebo nepražené v pomere, ktorý nie je vyšší ako 12 % hmotnosti.2. "Čakankový extrakt, "rozpustná čakanka" alebo "instantná čakanka""To znamená koncentrovaný produkt získaný extrakciou z praženej čakanky len s použitím vody ako extrakčného média a s vylúčením akéhokoľvek procesu hydrolýzy, ktorý by zahŕňal pridávanie kyselín alebo zásad."Čakanka" znamená korene Cichorium Intybus L, ktorá sa nepoužíva na výrobu listovej čakanky a ktorá sa obyčajne používa na výrobu nápojov, pričom je primerane očistená tak, aby mohla byť usušená a upražená.Obsah čakankovej sušiny musí byť:a) najmenej 95 % hmotnosti v prípade sušeného čakankového extraktu;b) od 70 % do 85 % hmotnosti v prípade čakankového extraktu vo forme pasty;c) od 25 % do 55 % hmotnosti v prípade tekutého čakankového extraktu.Čakankový extrakt v pevnej forme alebo vo forme pasty nesmie obsahovať viac ako 1 hmotnostné percento látok, ktoré neboli získané z čakanky.Tekutý čakankový extrakt môže obsahovať jedlé cukry, pražené alebo nepražené, v pomere, ktorý nie je vyšší ako 35 % hmotnosti.[1] Ú. v. ES L 372, 31.12.1985, s. 50.--------------------------------------------------


title: Smernica 2003/74/ES Európskeho Parlamentu a Rady z 22. septembra 2003, ktorou sa mení a dopĺňa smernica Rady 96/22/ES o zákaze používania niektorých látok s hormonálnym alebo tyrostatickým účinkom a beta-agonistov pri chove dobytka

text:
Dôležité právne oznámenie

|

32003L0074

Úradný vestník L 262 , 14/10/2003 S. 0017 - 0021

		Smernica 2003/74/ES Európskeho Parlamentu a Radyz 22. septembra 2003,ktorou sa mení a dopĺňa smernica Rady 96/22/ES o zákaze používania niektorých látok s hormonálnym alebo tyrostatickým účinkom a beta-agonistov pri chove dobytkaEURÓPSKY PARLAMENT A RADA EURÓPSKEJ ÚNIE,zo zreteľom na Zmluvu o založení Európskeho spoločenstva, najmä na jej článok 152 ods. 4 písm. b),zo zreteľom na návrh Komisie [1],zo zreteľom na stanovisko Európskeho hospodárskeho a sociálneho výboru [2],zo zreteľom na stanovisko Výboru regiónov,konajúc v súlade s postupom stanoveným v článku 251 Zmluvy [3],keďže:(1) článok 3 písm. a) smernice 96/22/ES [4]vyžaduje od členských štátov zákaz podávania farmovým zvieratám látok, ktoré majú inter alia estrogénny, androgénny alebo gestagénny účinok. Napriek tomu podávanie takých látok farmovým zvieratám môže byť povolené, ale len ak sú použité na terapeutické účely alebo zootechnické ošetrenie v súlade s ustanoveniami článku 4, 5, a 7 uvedenej smernice;(2) článok 11 odsek 2 smernice 96/22/ES vyžaduje od členských štátov zákaz dovozu farmových zvierat alebo zvierat akvakultúry z tretích štátov, ktorým boli podávané látky alebo produkty uvedené v článku 3písm. a) uvedenej smernice, iba ak boli podávané v súlade s ustanoveniami a požiadavkami stanovenými v článku 4, 5 a 7 uvedenej smernice, ako aj mäsa alebo výrobkov získaných zo zvierat, ktorých dovoz je zakázaný;(3) na základe výsledkov v prípade urovnávania sporu uvedeného na pôde Svetovej obchodnej organizácie (WTO) Spojenými štátmi americkými a Kanadou (prípad hormóny) [5]a podľa odporúčania Orgánu WTO pre urovnávanie sporov z 13. februára 1998 Komisia ihneď iniciovala doplňujúce vyhodnotenie rizika v súlade s požiadavkami Dohody o uplatnení sanitárnych a fytosanitárnych noriem (WTO-GATS) [6]ako bola vyložená odvolacím orgánom v prípade hormóny pre šesť hormonálnych substancií (estradiol 17 β, testosterón, progesterón, trenbolon acetát, zeranol a melengestrol acetát), ktorých podávanie s cieľom podpory rastu zvierat je zakázané smernicou 96/22/ES;(4) súbežne s tým Komisia iniciovala a financovala množstvo vedeckých štúdií a výskumných projektov pre týchto šesť hormónov s cieľom získať čo najviac možných chýbajúcich vedeckých poznatkov, ako bolo zistené vo výklade a záveroch Výboru WTO a správach Apelačného výboru v prípade hormóny. Okrem toho Komisia adresovala osobitné žiadosti USA a Kanade a ostatným tretím krajinám, ktoré povoľujú používanie týchto šiestich hormónov pre podporu rastu zvierat a uverejnila otvorenú výzvu [7]všetkým zainteresovaným stranám vrátane priemyslu na poskytnutie všetkých dôležitých najnovších vedeckých údajov a informácií, ktoré vlastnia, pre doplňujúce posúdenie rizika;(5) 30. apríla 1999, ako Komisia požadovala, Vedecký výbor pre veterinárne liečivá vo vzťahu k zdraviu verejnosti (SCVPH) vydal stanovisko týkajúce sa vyhodnotenia potenciálnych nežiadúcich účinkov hormónových rezíduí v hovädzom mäse a mäsových výrobkoch na ľudské zdravie. Hlavnými závermi tohto stanoviska bolo, 1. čo sa týka nadmerného príjmu hormónových rezíduí a ich metabolitov vzhľadom k vnútorným účinkom hormónov a epidemiologickým záverom, pri šiestich hodnotených hormónoch bola pre spotrebiteľov zistená rôzna úroveň záverečných dôkazov rizika, 2. mohli by byť predpokladané endokrinné, vývinové, imunologické, neurobiologické, imunotoxické, genotoxické a karcinogénne účinky pri týchto šiestich hormónoch hlavne pre rôzne citlivé rizikové skupiny, predpubertálne deti tvoria najväčšiu skupinu, ktorej sa to týka a 3. vzhľadom k vnútorným účinkom hormónov a berúc do úvahy epidemiologické závery, nie je možné stanoviť prahové hodnoty a preto ani prijateľnú dennú dávku pre ani jeden zo šiestich hodnotených hormónov ak sú podávané hovädziemu dobytku s cieľom podpory rastu;(6) obzvlášť pokiaľ ide o použitie estradiolu 17β s cieľom podpory rastu, zhodnotenie SCVPH udáva, že značná časť súčasných dôkazov predpokladá, že je to úplný karcinogén s účinkom iniciácie tumorov a tiež rastu tumorov a súčasne dostupné údaje nie sú schopné kvantitatívne odhadnúť jeho riziko;(7) pokiaľ ide o ostatných päť hormónov (testosterón, progesterón, trenbolon acetát, zeranol a melengestrol acetát), zhodnotenie SCVPH udáva, že napriek dostupným jednotlivým toxikologickým a epidemiologickým údajom, ktoré boli brané do úvahy, súčasný stav poznatkov nie je schopný kvantitatívne odhadnúť riziko pre spotrebiteľov;(8) dodatočne k stanovisku SCVPH z 30. apríla 1999 boli Komisii poskytnuté nové a aktuálnejšie vedecké informácie o niektorých zo šiestich hormónov Výborom pre veterinárne liečivá z Veľkej Británie v októbri 1999, Výborom pre produkty veterinárnej medicíny Európskeho spoločenstva (CVM) v decembri 1999 a Výborom expertov pre potravinové aditíva (JECFA) FAO/WHO vo februári 2000. CVM obzvlášť potvrdzuje, že estradiol 17β má karcinogénny účinok len po predĺženej expozícii a na úrovni, ktorá je značne vyššia ako je potrebná pre fyziologickú (estrogénnu) odpoveď. Všetky posledné vedecké informácie boli dané do pozornosti SCVPH, ktorý ich preskúmal a 3. mája 2000 uzavrel, že neposkytujú presvedčivé údaje a argumenty vyžadujúce revíziu záverov stanovených v jeho stanovisku z 30. apríla 1999. SCVPH potvrdil vo svojom stanovisku z 10. apríla 2002 platnosť jeho predchádzajúceho stanoviska po revízii na základe najnovších vedeckých údajov.(9) najmä pokiaľ ide o estradiol 17β, táto látka môže byť potenciálne použitá u všetkých farmových zvierat a príjem rezíduí pre všetky časti ľudskej populácie a najmä pre citlivé skupiny s vysokým rizikom môže byť obzvlášť dôležitý. Vyhýbanie sa takémuto príjmu je absolútne dôležité pre ochranu ľudského zdravia. Navyše bežné používanie spomínaných látok pre účely podpory rastu zvierat môže pravdepodobne viesť k zvýšenej koncentrácii týchto látok v prostredí;(10) berúc do úvahy výsledky vyhodnotenia rizika a všetky ostatné dostupné zodpovedajúce informácie je možné uzavrieť, že s cieľom dosiahnutia zvolenej úrovne ochrany najmä ľudského zdravia v spoločenstve pred možným rizikom, vzniknutým bežným používaním týchto hormónov pre podporu rastu a konzumáciou rezíduí nachádzajúcich sa v mäse získanom z týchto zvierat, ktorým boli podávané hormóny pre podporu rastu, je nevyhnutné ponechať trvalý zákaz ustanovený v smernici 96/22/ES o estradiole 17β a dočasne ponechať platnosť zákazu ostatných piatich hormónov (testosterón, progesterón, trenbolon acetát, zeranol a melengestrol acetát). Navyše v súlade s článkom 7 nariadenia (ES) č. 178/2002 Európskeho parlamentu a Rady z 28. januára, ktorý ustanovuje všeobecné princípy a požiadavky potravinového zákona, ustanoveného Európskym úradom pre bezpečnosť potravín, a ktorý ustanovujepostupy v záležitostiach bezpečnosti potravín [8], dočasný zákaz týchto piatich hormónov by mal platiť, kým spoločenstvo získa kompletnejšie vedecké informácie zo všetkých zdrojov, ktoré môžu objasniť a doplniť súčasné medzery v poznatkoch o týchto látkach;(11) použitie niektorých zo spomínaných látok pre terapeutické účely alebo zootechnické použitie, ak je to nevyhnutné, môže byť aj naďalej povoľované, ak je nepravdepodobné, že znamenajú hazard pre ľudské zdravie, vzhľadom k povahe a obmedzenému trvaniu ošetrení, limitovanému podávanému množstvu a presne stanoveným podmienkam ako je ustanovené v smernici 96/22/ES s cieľom zabránenia možnému zneužitiu;(12) na základe existujúcich informácií je vhodné obmedzovať expozíciu estradiolom 17β a povoliť iba také ošetrenia, pre ktoré neexistuje iná účinná alternatíva. Všeobecne existujú alternatívne ošetrenia alebo postupy schopné nahradiť vo väčšine prípadov použitie estradiolu 17β na terapeutické alebo zootechnické účely. Jednako štúdie ukázali, že pri niektorých ošetreniach, ktoré sú momentálne povolené, v súčasnosti neexistujú účinné alternatívy vo všetkých členských štátoch. S cieľom umožnenia nevyhnutných zmien a najmä pre povoľovanie alebo vzájomné rozpoznávanie potrebných farmaceutických výrobkov je vhodné postupne vyradiť použitie estradiolu 17β na vyvolanie estrálneho cyklu počas určitého intervalu. Je takisto vhodné ponechať možnosť povolenia pri presných a overiteľných podmienkach ako je zabránenie všetkým možnostiam zneužitia a neprijateľnému riziku pre ľudské zdravie, ich použitie na ošetrenie za určitých okolností (macerácia alebo mumifikácia plodu a pyometra u hovädzieho dobytka), ktoré majú vážne dôsledky na zdravie zvierat a ich pohodu. Je nevyhnutné posúdiť túto možnosť v danom čase;(13) navrhnuté zmeny a doplnky k smernici 96/22/ES sú nevyhnutné na dosiahnutie zvolenej úrovne ochrany zdravia pred rezíduami v mäse farmových zvierat ošetrených týmito hormónmi s cieľom podpory rastu s rešpektovaním všeobecných princípov potravinového zákona ustanoveného v nariadení (ES) č. 178/2002 a medzinárodných záväzkov spoločenstva. Okrem toho neexistujú žiadne iné prostriedky dostupné v súčasnosti, berúc do úvahy ekonomickú a technickú úroveň, ktorá menej obmedzuje trh a môže zároveň zabezpečiť zvolenú úroveň ochrany zdravia. Navyše sú zároveň nevyhnutné návrhy menších pozmenení a doplnení, najmä s výhľadom nahradenia množstva smerníc smernicou 2001/82/ES Európskeho parlamentu a Rady zo 6. novembra 2001 v Kódexe spoločenstva o produktoch veterinárnej medicíny [9];PRIJALA TÚTO SMERNICU:Článok 1Týmto sa smernica 96/22/ES mení a dopĺňa takto:1. článok 2 a 3 sa nahrádzajú takto:"Článok 2Členské štáty zakazujú:a) umiestnenie na trh látok uvedených v prílohe II, zoznam A, pre podávanie zvieratám všetkých druhov;b) umiestnenie na trh látok uvedených v prílohe II, zoznam B, pre podávanie zvieratám, ktorých mäso a výrobky sú určené pre ľudskú spotrebu, za iným účelom ako je stanovený v bode 2 článku 4 a v článku 5a.Článok 3Členské štáty zakazujú pri látkach uvedených v prílohe II a dočasne zakazujú pri látkach uvedených v prílohe III:a) v každom prípade podávanie týchto látok farmovým zvieratám, alebo zvieratám akvakultúry;b) - držanie zvierat uvedených v bode a) na farmách, s výnimkou tých, ktoré sú pod úradnou kontrolou, a- umiestnenie na trh alebo zabíjanie farmových zvierat pre ľudskú spotrebu,ktoré obsahujú látky uvedené v prílohe II a prílohe III, alebo v ktorých bola dokázaná prítomnosť takýchto látok, jedine ak je dokázané, že predmetné zvieratá boli ošetrené v súlade s článkom 4, 5 alebo 5a;c) umiestnenie na trh pre ľudskú spotrebu zvierat akvakultúry a spracovaných produktov získaných z takých zvierat, ktorým boli podávané uvedené látky;d) d)umiestnenie na trh mäsa zo zvierat uvedených v bode b);e) spracovanie mäsa uvedeného v bode d)."2. v článku 4 bod 1 sa "estradiol 17β" vypúšťa;3. v článku 5, prvý odsek, prvá veta sa nahrádza takto:"Napriek článku 3písm. a) a bez toho, aby bol dotknutý článok 2, členské štáty môžu povoliť podávať farmovým zvieratám s cieľom zootechnického ošetrenia produkty veterinárnej medicíny, ktoré majú estrogénny (iné než estradiol 17β a jeho esterové deriváty), androgénny alebo gestagénny účinok povolené v súlade so smernicou 2001/82/ES Európskeho parlamentu a Rady zo 6. novembra 2001 v zákonníku spoločenstva vo vzťahu k produktom veterinárnej medicíny [10]."4. pridáva sa tento článok:"Článok 5a1. Napriek článku 3písm. a) a bez toho, aby bol dotknutý článok 2 a 11a, členské štáty môžu povoliť podávanie produktov veterinárnej medicíny obsahujúcich estradiol 17β alebo jeho esterové deriváty farmovým zvieratám na:- ošetrenie macerácie alebo mumifikácie plodu u hovädzieho dobytka, alebo- ošetrenie pyometri u hovädzieho dobytka,v súlade so smernicou 2001/82/ES.2. Napriek článku 3 písm. a) a bez toho, aby bol dotknutý článok 2, členské štáty môžu povoliť podávanie produktov veterinárnej medicíny obsahujúcich estradiol 17β alebo jeho esterové deriváty farmovým zvieratám pri vyvolávaní estrálneho cyklu u hovädzieho dobytka, koní, oviec alebo kôz do 14. októbra 2006 v súlade so smernicou 2001/82/ES.3. Ošetrenie musí byť vykonávané veterinárnym lekárom u farmových zvierat, ktoré sú jednoducho identifikovateľné. Toto ošetrenie musí byť registrované zodpovedným veterinárnym lekárom. Menovaný musí zaznamenať aspoň tieto podrobnosti do registra, ktorý je na to ustanovený v smernici 2001/82/ES:- typ podávaného produktu,- povaha ošetrenia,- dátum ošetrenia,- identifikácia ošetreného zvieraťa,- dátum uplynutia ochrannej lehoty.Register musí byť prístupný príslušnému orgánu na požiadanie.Chovateľom dobytka sa zakazuje držanie na farmách produktov veterinárnej medicíny, obsahujúcich estradiol 17β alebo jeho esterové deriváty."5. článok 6ods. 1 sa nahrádza takto:"1. Hormonálne produkty a beta-agonisti, ktorých podávanie farmovým zvieratám je povolené v súlade s článkami 4, 5 alebo 5a, musia spĺňať požiadavky smernice 2001/82/ES."6. článok 7 ods.1, prvý pododsek sa nahrádza takto:"1. Na účely obchodu môžu členské štáty povoliť umiestnenie na trh zvierat na chov a plemenných zvierat na konci ich reprodukčného obdobia, ktoré boli v poslednom čase ovplyvnené podľa článku 4, 5 alebo 5a a môžu povoliť označenie mäsa značkou spoločenstva takých zvierat, ak vyhovujú podmienkam stanoveným v článkoch 4, 5 alebo 5a a ochrannej lehoty stanovenej v povolení pre umiestnenie na trh."7. článok 8 sa mení a dopĺňa takto:a) bod 1 je:"1. v čase dovozu, výroby, skladovania, distribúcie, predaja a použitia látok uvedených v článkoch 2 a 3, ich držanie je obmedzené na osoby schválené národnou legislatívou v súlade s článkom 68 smernice 2001/82/ES."b) v bode 2 písm. a) "článok 2" sa nahrádza "článok 2 a 3";c) v bode 2 písm. d) "v článku 4 a 5" sa nahrádza "v článku 4, 5 a 5a";d) poznámka pod čiarou sa vypúšťa a poznámka pod čiarou 3 sa stáva poznámkou pod čiarou 2;8. článok 11 ods.2 písm. a) sa mení a dopĺňa takto:a) v bode i) "bod a) článku 2" sa nahrádza "prílohou II, zoznam A";b) bod ii) sa nahrádza takto:"ii) ktorým boli podávané látky uvedené v prílohe II, zoznam B a v prílohe III, pokiaľ boli tieto látky podávané v súlade s nariadeniami a požiadavkami ustanovenými v článku 4, 5, 5a a 7 a bola dodržaná ochranná lehota podľa medzinárodných odporúčaní;"9. pridáva sa tento článok:"Článok 11aKomisia do dvoch rokov od 14. októbra 2003 poskytne Európskemu parlamentu a Rade správu o dostupnosti alternatívnych produktov veterinárnej medicíny namiesto takých, ktoré obsahujú estradiol 17β alebo ich esterové deriváty na ošetrenie macerácie a mumifikácie plodu a pre ošetrenie pyometri u hovädzieho dobytka a súčasne nasledujúci rok všetky nevyhnutné návrhy pre nahradenie týchto látok v zodpovedajúcom čase.Podobne vzhľadom k látkam uvedeným v prílohe III Komisia vyhľadá ďalšie informácie, berúc do úvahy najnovšie vedecké údaje zo všetkých možných zdrojov a udrží uplatňované opatrenia pod stálym dozorom s cieľom aktuálnej prezentácie všetkých nevyhnutných návrhov v Európskom parlamente a Rade."10. pridáva sa tento článok:"Článok 14aNapriek článku 3 a 5a a bez toho, aby bol dotknutý článok 2, farmové zvieratá, pre ktoré môže byť osvedčené, že im bol podávaný estradiol 17b alebo jeho esterové deriváty na terapeutické alebo zootechnické účely pred 14. októbrom 2004, podliehajú rovnakým nariadeniam ako boli ustanovené pre látky povolené v súlade s článkom 4 ods.1 týkajúcim sa terapeutického použitia a článkom 5 týkajúcim sa zootechnického použitia."11. všetky odkazy na "smernicu 81/851/EHS" a "smernicu 81/852/EHS" sú interpretované ako odkazy na "smernicu 2001/82/ES";12. príloha k smernici 96/22/ES sa stáva "prílohou I" a prílohy II a III sa pridávajú do prílohy k tejto smernici.Článok 21. Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou najneskôr do 14. októbra 2004. Bezodkladne o tom informujú Komisiu.Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.2. Členské štáty oznámia Komisii znenie ustanovení vnútroštátnych právnych predpisov, ktoré prijmú v oblasti pôsobnosti tejto smernice.Článok 3Táto smernica nadobúda účinnosť dňom jej uverejnenia v Úradnom vestníku Európskych spoločenstiev.Článok 4Táto smernica je adresovaná členským štátom.V Bruseli 22. septembra 2003Za Európsky parlamentpredsedaP. CoxZa RadupredsedaR. Buttiglione[1] Ú. v. ES C 337 E, 28.11.2000 a Ú. v. ES C 180 E, 26.6.2001, s. 190.[2] Ú. v. ES C 14, 16.1.2001, s. 47.[3] Stanovisko Európskeho parlamentu z 1. februára 2001(Ú. v. ES C 267, 21.9.2001, s. 53), spoločné stanovisko Rady z 20. februára 2003 (Ú. v. ES C 90 E, 15.4.2003, s. 1) a rozhodnutie Európskeho parlamentu z 2. júla 2003 (zatiaľ neuverejnené v Úradnom vestníku). Rozhodnutie Rady z 22. júla 2003.[4] Ú. v. ES L 125, 23.5.1996, s. 3.[5] WT/DS26/R/USA a WT/DS48/R/CAN (správy výboru) a AB-1997-4 (správa odvolacieho orgánu).[6] Ú. v. ES L 336, 23.12.1994, s. 40.[7] Ú. v. ES C 56, 26.2.1999, s. 17.[8] Ú. v. ES L 31, 1.2.2002, s. 1.[9] Ú. v. ES L 311, 28.11.2001, s. 1.[10] Ú. v. ES L 311, 28.11.2001, s. 1.--------------------------------------------------PRÍLOHA"PRÍLOHA IIZoznam zakázaných látok:Zoznam A:- tyrostatické látky- stilbény, stilbénové deriváty, ich soli a esteryZoznam B:- estradiol 17β a jeho esterové deriváty- beta-agonistiPRÍLOHA IIIZoznam dočasne zakázaných látok:látky s estrogénnym (iné než estradiol 17β a jeho esterové deriváty), androgénnym a gestagénnym účinkom."--------------------------------------------------